pythainlp/thai-wiki-dataset-v4 huggingface dataset:
ความผิดปกติของการรับประทาน

ความผิดปกติของการรับประทาน  เป็นความผิดปกติทางจิตซึ่งนิยามจากนิสัยการกินที่มีผลกระทบทางลบต่อสุขภาพทางกายหรือจิตของบุคคล ได้แก่ ความผิดปกติของการรับประทานแบบตะกละ (binge eating disorder) ซึ่งบุคคลกินปริมาณมากในเวลาอันสั้น โรคเบื่ออาหารเหตุจิตใจซึ่งบุคคลกินน้อยมากและมีน้ำหนักตัวต่ำ โรคบูลิเมีย เนอร์โวซา ซึ่งบุคคลกินมากและพยายามล้วงเอาอาหารออกเอง อาการกินสิ่งที่ไม่ใช่อาหาร (pica) ความผิดปกติแบบสำรอก (rumination) ความผิดปกติเลี่ยง/จำกัดการกินอาหาร (avoidant/restrictive food intake disorder) ซึ่งบุคคลไม่อยากอาหาร และกลุ่มความผิดปกติของการให้อาหารหรือการรับประทานที่จำแนกไว้อื่น มักพบโรควิตกกังวล โรคซึมเศร้าและการใช้สารเสพติด (substance abuse) ในผู้ที่มีความผิดปกติของการรับประทาน โรคอ้วนไม่นับว่าเป็นโรคกลุ่มนี้
สาเหตุของความผิดปกติของการรับประทานยังไม่ชัดเจน ดูเหมือนทั้งปัจจัยทางชีวภาพและสิ่งแวดล้อมมีผลทั้งคู่ เชื่อว่าวัฒนธรรมยกยอความผอมก็มีส่วนเช่นกัน ความผิดปกติของการรับประทานพบในร้อยละ 12 ของนักเต้นรำ ผู้ที่ถูกล่วงละเมิดทางเพศมีโอกาสเกิดความผิดปกติของการรับประทานมากขึ้น ความผิดปกติบางชนิด เช่น อาการกินสิ่งที่ไม่ใช่อาหารและความผิดปกติแบบสำรอกเกิดในผู้มีสติปัญญาบกพร่องมากกว่า ทั้งนี้ ในช่วงเวลาใดเวลาหนึ่งจะสามารถวินิจฉัยความผิดปกติของการรับประทานได้อย่างเดียวเท่านั้น
การรักษาได้ผลสำหรับความผิดปกติของการรับประทานหลายชนิด ตรงแบบมักใช้การให้คำปรึกษา อาหารที่เหมาะสม การออกกำลังกายปริมาณปกติ และการลดความพยายามล้วงอาหารออก บางกรณีอาจจำเป็นต้องรับเข้ารักษาในโรงพยาบาล อาจใช้ยาสำหรับผู้ป่วยบางรายที่มีอาการร่วม ในเวลาห้าปี ผู้ป่วยโรคเบื่ออาหารเหตุจิตใจร้อยละ 70 และอาการหิวไม่หายร้อยละ 50 กลับเป็นปกติ การฟื้นจากความผิดปกติของการรับประทานแบบตะกละมีความชัดเจนน้อยกว่าและประมาณไว้ระหว่างร้อยละ 20 ถึงร้อยละ 60 ทั้งโรคเบื่ออาหารเหตุจิตใจและอาการหิวไม่หายเพิ่มโอกาสเสียชีวิต
ในปีหนึ่ง ประเทศพัฒนาแล้วพบความผิดปกติของการรับประทานแบบตะกละในหญิงประมาณร้อยละ 1.6 และชายร้อยละ 0.8 โรคเบื่ออาหารเหตุจิตใจพบในประชากรประมาณร้อยละ 0.4 และอาการหิวไม่หายในหญิงอายุน้อยประมาณร้อยละ 1.3 หญิงมากถึงร้อยละ 4 มีโรคเบื่ออาหารเหตุจิตใจ ร้อยละ 2 มีอาการหิวไม่หาย และร้อยละ 2 มีความผิดปกติของการรับประทานแบบตะกละในช่วงใดช่วงหนึ่ง โรคเบื่ออาหารเหตุจิตใจและอาการหิวไม่หายเกิดในหญิงมากกว่าชายเกือบ 10 เท่า ตรงแบบเริ่มในปลายวัยเด็กหรือวัยผู้ใหญ่ตอนต้น อัตราของความผิดปกติของการรับประทานแบบอื่นไม่ชัดเจน อัตราของความผิดปกติของการรับประทานดูพบน้อยกว่าในประเทศที่ด้อยพัฒนากว่า
วันนกกระจอกโลก

วันนกกระจอกโลก เป็นวันที่กำหนดเพื่อสร้างความตระหนักถึงนกกระจอกใหญ่ และนกที่พบบ่อยอื่น ๆ ที่พบในสภาพแวดล้อมในเมือง ตลอดจนภัยคุกคามต่อประชากรของพวกมัน ที่กำหนดขึ้น ณ วันที่ 20 มีนาคม อันเป็นความคิดริเริ่มระหว่างประเทศโดยเนเจอร์ฟอเรเวอร์โซไซตีของประเทศอินเดียร่วมกับมูลนิธิอีโคซิสแอ็คชัน (ประเทศฝรั่งเศส) รวมถึงองค์กรระดับประเทศและระดับนานาชาติจำนวนมากทั่วโลก
เนเจอร์ฟอเรเวอร์โซไซตีได้รับการเริ่มต้นโดยโมฮัมเหม็ด ดีลาวาร์ ซึ่งเป็นนักอนุรักษ์ชาวอินเดียผู้ซึ่งเริ่มทำงานของเขาเพื่อช่วยนกกระจอกใหญ่ในนาชิค และเป็นผู้ที่ได้รับการขนานนามว่าเป็นหนึ่งใน "วีรบุรุษแห่งสิ่งแวดล้อม" ในปี ค.ศ. 2008 โดย"นิตยสารไทม์"สำหรับความพยายามของเขา ความคิดในการริเริ่มวันนกกระจอกโลกเกิดขึ้นในระหว่างการสนทนาอย่างไม่เป็นทางการที่สำนักงานของเนเจอร์ฟอเรเวอร์โซไซตี แนวความคิดคือการกำหนดวันสำหรับนกกระจอกใหญ่เพื่อถ่ายทอดข่าวสารของการอนุรักษ์กระจอกใหญ่และนกอื่น ๆ ทั่วไป รวมถึงเป็นวันแห่งการเฉลิมฉลองที่จะชื่นชมความงดงามของความหลากหลายทางชีวภาพทั่วไป ซึ่งได้รับการยกย่องเป็นอย่างมาก วันนกกระจอกโลกครั้งแรกได้รับการเฉลิมฉลองเมื่อปี ค.ศ. 2010 ในส่วนต่าง ๆ ของโลก วันนี้มีการเฉลิมฉลองด้วยการจัดกิจกรรมหลากหลายประเภทเช่นการประกวดศิลปะ, การรณรงค์สร้างความตระหนัก และกระบวนแห่นกกระจอกเช่นเดียวกับการมีปฏิสัมพันธ์กับสื่อ
วันกระจอกโลกยังมีวิสัยทัศน์ที่กว้างขึ้นในการจัดหาเวทีที่ซึ่งคนที่ทำงานเกี่ยวกับการอนุรักษ์นกกระจอกใหญ่และนกชนิดอื่น ๆ สามารถใช้เครือข่าย, ความร่วมมือ และการแลกเปลี่ยนความคิดเห็นด้านการอนุรักษ์ ซึ่งจะนำไปสู่วิชาและผลลัพธ์ที่ดีขึ้น โดยมีจุดมุ่งหมายเพื่อให้เป็นสถานที่ประชุมสำหรับผู้คนจากทั่วโลกที่จะมาพบกันและสร้างแรงที่สามารถมีบทบาทสำคัญ ในการสนับสนุนและการกระจายความรู้เกี่ยวกับความต้องการของการอนุรักษ์ความหลากหลายทางชีวภาพหรือสายพันธุ์ทั่วไป ของสถานะการอนุรักษ์ที่ลดลงมา
รางวัลนกกระจอก.
เพื่อสนับสนุนให้เกิดความพยายามในเรื่องนี้และเพื่ออนุรักษ์สิ่งแวดล้อมอย่างเสียสละ เนเจอร์ฟอเรเวอร์โซไซตีได้ก่อตั้งรางวัลนกกระจอกครั้งแรกในอัห์มดาบาด รัฐคุชราต เมื่อวันที่ 20 มีนาคม ค.ศ. 2011 ส่วนในปี ค.ศ. 2013 หนึ่งในผู้สนับสนุนหลักที่เข้าร่วมกองกำลังกับเนเจอร์ฟอเรเวอร์โซไซตี และสนับสนุนรางวัลนกกระจอก คือนิตยสาร"ซัสเตนูอันซ์" หัวหน้าบรรณาธิการ ชัชวัฒน์ ดี.ซี. ผู้จัดงานและมอบรางวัลให้แก่ผู้ชนะเผยว่า "ผู้ได้รับรางวัลเหล่านี้เป็นวีรบุรุษที่ไม่ได้รับการยกย่องจากทุกสาขาอาชีพ และสิ่งที่น่าทึ่งก็คือพวกเขามักจะทำงานได้โดยปราศจากการระดมทุนของรัฐบาลและไม่แสวงหาการยอมรับใด ๆ"
ผู้ชนะรางวัลนกกระจอก ค.ศ. 2014
ผู้ชนะรางวัลนกกระจอก ค.ศ. 2013
ผู้ชนะรางวัลนกกระจอก ค.ศ. 2012
ผู้ชนะรางวัลนกกระจอก ค.ศ. 2011
โดนต์นีดเดอะซันทูไชน์ (ทูเมกมีสไมล์)

<ns>0</ns>
 <revision>
 <parentid>11694679</parentid>
 <timestamp>2024-11-17T16:34:24Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11943496</origin>
 <model>wikitext</model>
 <format>text/x-wiki</format>
"โดนต์นีดเดอะซันทูไชน์ (ทูเมกมีสไมล์)"  คือเพลงของ แกเบรียล นักร้องหญิงชาวอังกฤษ แต่งโดย แกเบรียล และ โจนาธาน ชอร์ตเทน เพื่อบรรจุลงอัลบั้มรวมเพลงฮิต "ดรีมส์แคนคัมทรู, เกรเทสฮิตส์ ชุดที่ 1 " ที่รวมกับซิงเกิลฮิตจากสามอัลบั้มแรกของเธอ เพลงนี้โปรดิวซ์โดย ชอร์ตเทน และถูกเลือกให้เป็นซิงเกิลนำของอัลบั้มด้วย สามารถติดอันดับที่ 9 บนชาร์ตซิงเกิลแห่งสหราชอาณาจักร นอกจากนั้นยังสามารถติดท้อป 20 บนชาร์ตของเดนมาร์ก นิวซีแลนด์ และโปรตุเกสอีกด้วย
การปฏิวัติโบลิบาร์

การปฏิวัติโบลิบาร์  เป็นกระบวนการทางการเมืองในประเทศเวเนซุเอลาซึ่งนำโดยอูโก ชาเบซ ประธานาธิบดีเวเนซุเอลาผู้ล่วงลับไปแล้ว ผู้ก่อตั้งขบวนการสาธารณรัฐที่ 5 และสหพรรคสังคมนิยมเวเนซุเอลา (เปซุบ) การปฏิวัติโบลิบาร์ตั้งชื่อตามซิมอน โบลิบาร์ ผู้นำการปฏิวัติของเวเนซุเอลาและลาตินอเมริกาในต้นคริสต์ศตวรรษที่ 19 ซึ่งมีบทบาทเด่นในสงครามการประกาศเอกราชฮิสแปนิกอเมริกาโดยช่วยปลดปล่อยพื้นที่ส่วนใหญ่ของอเมริกาใต้ตอนบนจากการปกครองของสเปน ตามที่ชาเบซและผู้สนับสนุนคนอื่น ๆ ได้กล่าวไว้นั้น การปฏิวัติโบลิบาร์สมุ่งสร้างความร่วมมือระหว่างชาติในทวีปอเมริกาเพื่อนำคตินิยมแบบโบลิบาร์ ชาตินิยม และระบบเศรษฐกิจที่นำโดยรัฐมาใช้ให้เกิดผล
ในวันเกิดปีที่ 57 ในขณะที่ชาเบซประกาศว่าเขากำลังรักษามะเร็ง เขาได้ประกาศเปลี่ยนคำขวัญการปฏิวัติโบลิบาร์จาก "ปิตุภูมิ สังคมนิยม หรือความตาย" เป็น "ปิตุภูมิสังคมนิยมและชัยชนะ ! พวกเราจะมีชีวิตอยู่และจะเป็นฝ่ายมีชัย !"
ณ พ.ศ. 2561 ตำแหน่งผู้ว่าการรัฐและนายกเทศมนตรีส่วนใหญ่ในเวเนซุเอลามีผู้สมัครรับเลือกตั้งจากเปซุบเป็นผู้ถือครอง ในขณะที่กลุ่มโต๊ะกลมสหภาพประชาธิปไตย (มุด) ซึ่งเป็นฝ่ายค้านได้ครองที่นั่งสองในสามของรัฐสภาใน พ.ศ. 2558 ความเป็นปรปักษ์ทางการเมืองระหว่างเปซุบกับมุดได้ส่งผลให้การเดินขบวนของฝ่ายสนับสนุนรัฐบาลและของฝ่ายค้านกลายเป็นการใช้ความรุนแรงหลายครั้ง ส่งผลให้มีผู้เสียชีวิตประมาณ 150 คนใน พ.ศ. 2560 นอกจากนี้ยังมีการอ้างและการโต้ตอบการอ้างเกี่ยวกับการจำคุกบุคคลจากฝ่ายค้าน โดยฝ่ายรัฐบาลอ้างว่าสถานะทางการเมืองของผู้ถูกจำคุกมิได้เป็นตัวกระตุ้นหรือเป็นตัวประวิงการฟ้องร้องความผิดอาญาที่พวกเขาถูกพิพากษาลงโทษ ในขณะที่ฝ่ายค้านอ้างว่าการจับกุมและการตั้งข้อหาต่าง ๆ มีแรงจูงใจทางการเมือง ด้วยเหตุจากนโยบายประชานิยมที่ริเริ่มโดยรัฐบาลสมัยสาธารณรัฐโบลิบาร์ เศรษฐกิจของเวเนซุเอลาได้เสื่อมโทรมลงอย่างรวดเร็ว นำไปสู่ภาวะเงินเฟ้ออย่างยิ่งยวด การขาดแคลนอาหารและยา และอัตราการเกิดอาชญากรรมที่เพิ่มขึ้น
บิน ชิน

บิน ชิน (เกิด 17 สิงหาคม ค.ศ. 1949) เป็นนักการเมืองชาวกัมพูชา. ในเดือนมีนาคม ค.ศ. 2017 ได้รับการแต่งตั้งให้เป็นรัฐมนตรีประจำสำนักนายกรัฐมนตรี หลังจากสมเด็จวิบุลปัญญา สก อานเสียชีวิต
เจดีย์ซู่เล

เจดีย์ซู่เล ([sʰúlè pʰəjá]) เป็นเจดีย์ตั้งอยู่ในใจกลางเมืองย่างกุ้ง เป็นพื้นที่ภูมิศาสตร์สำคัญของการเมืองพม่าร่วมสมัย ตามตำนานระบุว่าเจดีย์สร้างขึ้นก่อนเจดีย์ชเวดากอง ในช่วงพระพุทธเจ้ายังมีพระชนม์ชีพอยู่ ทำให้เจดีย์องค์นี้เก่าแก่กว่า 2,500 ปี ตำนานระบุว่าสถานที่สำหรับก่อสร้างเจดีย์ชเวดากองได้รับการแนะนำจากนะ (วิญญาณ) เก่าแก่ของเมืองที่สถิตอยู่บริเวณเจดีย์ซู่เล
เจดีย์ซู่เลเป็นจุดศูนย์กลางทางการเมืองของย่างกุ้งและพม่า เป็นสถานที่ชุมนุมประท้วงในเหตุการณ์ปฏิวัติ 8888 ในปี พ.ศ. 2531 และการปฏิวัติผ้ากาสาวพัสตร์ ในปี พ.ศ. 2550 เจดีย์ซู่เลจัดอยู่ในรายชื่อโบราณสถานของเมืองย่างกุ้ง
เจดีย์.
เจดีย์ซู่เลโครงสร้างเดิมคาดว่าได้รับอิทธิพลจากสถูปเจดีย์ของอินเดียซึ่งทำรูปแบบคล้าย ๆ กันคือเป็นรูปเนินดินสำหรับเก็บพระธาตุ ต่อมาเริ่มได้รับวัฒนธรรมท้องถิ่น รูปแบบอิทธิพลของอินเดียตอนใต้จึงเริ่มเปลี่ยนแปลงเป็นสถาปัตยกรรมแบบท้องถิ่นเป็นรูปของเจดีย์ เป็นที่เชื่อกันว่าเคยเป็นที่ประดิษฐานพระเกศาธาตุของพระพุทธเจ้า ที่ได้ประทานให้แก่พี่น้องพ่อค้าสองคนคือ ตปุสสะและภัลลิกะ
ประวัติและตำนาน.
ตามตำนานที่ตั้งของเจดีย์ซู่เลในปัจจุบันเคยเป็นที่สถิตของนะนามว่า ซู่เล เมื่อท้าวสักกะอยากจะช่วยเหลือกษัตริย์โอะกะลาปะ เพื่อหาสถานที่ประดิษฐานพระเกศาธาตุ แต่ท้าวสักกะไม่ทราบว่าควรเป็นที่ไหน เหล่าเทวดา มนุษย์ พร้อมด้วยกษัตริย์โอะกะลาปะจึงมาประชุมบริเวณซู่เล และนะซู่เลจึงได้แนะนำสถานที่สำหรับการสร้างเจดีย์ชเวดากอง
เจดีย์ซู่เลเริ่มเป็นศูนย์กลางของย่างกุ้งโดยร้อยโท อเล็กซานเดอร์ เฟรเซอร์ (Lt. Alexander Fraser) วิศวะกรจากเบงกอล ผู้ซึ่งวางผังรูปแบบถนนย่างกุ้งอย่างในปัจจุบัน ไม่นานนักหลังจากการยึดครองของจักรวรรดิอังกฤษในช่วงกลางคริสต์ศตวรรษที่ 19 (มีการนำชื่อของเขาไปตั้งชื่อถนนเฟรเซอร์ แต่ปัจจุบันได้เปลี่ยนชื่อเป็นถนนอโนรธา และยังคงเป็นหนึ่งในเส้นทางสายหลักของย่างกุ้ง)
เจดีย์เป็นรูปทรงแปดเหลี่ยมซึ่งแต่ละด้านมีความยาว 24 ฟุต (7 เมตร) สูง 144 ฟุต 9½ นิ้ว (44 เมตร) เจดีย์ได้รับการบูรณะและมีขนาดเท่าปัจจุบันในสมัยพระนางเชงสอบู (ค.ศ. 1453–1472) รอบ ๆ เจดีย์มีระฆังสัมฤทธิ์ 10 ใบขนาดและอายุแตกต่างกันไปโดยมีการจารึกชื่อผู้บริจาคและวันที่ถวาย คำอธิบายเกี่ยวกับชื่อเจดีย์แตกต่างกันไปตามความเชื่อเช่น มาจาก "ซู-เว" หมายถึง "การชุมนุมโดยรอบ" มาจากเมื่อครั้งกษัตริย์โอะกะลาปะและสิ่งศักดิ์สิทธิ์ต่าง ๆ สืบหาที่ตั้งของเนินเขาสิงคุตตระ เพื่อสร้างเจดีย์ชเวดากอง อีกความเชื่อกล่าวว่ามาจาก "ซู-เล" หมายถึงพุ่มไม้ป่าชนิดหนึ่ง และสมมุติฐานใหม่ที่ไม่เกี่ยวกับตำนานมาจากความเชื่อมโยงกับภาษาบาลีคำว่า "จุลฺล" หมายถึง "เล็ก" และ "เจติย" หมายถึง "เจดีย์"
ที่ตั้ง.
เจดีย์ซู่เลตั้งอยู่ใจกลางกรุงย่างกุ้งเป็นส่วนหนึ่งของเมืองทั้งด้านเศรษฐกิจและชีวิตของประชาชน ระหว่างการชุมนุมประท้วงเมื่อปี พ.ศ. 2531 และ พ.ศ. 2550 เจดีย์ซู่เลเป็นจุดนัดพบของผู้ประท้วงต่อต้านรัฐบาลและผู้ประท้วงเพื่อประชาธิปไตย
สถานที่ทางการเมือง.
ในช่วงเหตุการณ์ปฏิวัติ 8888 เจดีย์เป็นจุดนัดพบและจุดหมายปลายทางที่ได้รับการเลือก เนื่องจากตำแหน่งที่ตั้งและเป็นนัยสำคัญทางสัญลักษณ์ ในปี พ.ศ. 2550 ระหว่างการปฏิวัติผ้ากาสาวพัสตร์ เจดีย์ซู่เลใช้เป็นจุดชุมนุมในการประท้วงเพื่อประชาธิปไตย พระสงฆ์จำนวนหลายพันรูปมาชุมนุมกันเพื่อสักการะรอบพระเจดีย์ และเป็นสถานที่แรกที่ได้เห็นถึงปฏิกิริยารุนแรงของรัฐบาลพม่าต่อกลุ่มผู้ประท้วง
ซะเลงะคเว่

ซะเลงะคเว่ (ประมาณ ค.ศ. 875–934) เป็นกษัตริย์แห่งอาณาจักรพุกามของพม่าจากประมาณ ค.ศ. 905 ถึงประมาณ ค.ศ. 934 พงศาวดารพม่ากล่าวว่าพระองค์สืบเชื้อสายจากสิงหราชา กษัตริย์แห่งพุกาม แต่พระองค์มาเจริญพระชนม์ที่ซะเล ต่อมาพระองค์เสด็จมารับราชการกับตานแนะ (กษัตริย์แห่งพุกาม) ในฐานะคนเลี้ยงม้า จากนั้นงะคเว่ได้ปลงพระชนม์กษัตริย์ตานแนะและยึดครองราชบัลลังก์
พงศาวดารต่าง ๆ ระบุวันเวลาเกี่ยวกับพระชนม์ชีพและรัชสมัยของพระองค์ไม่ตรงกัน "Zatadawbon Yazawin" พงศาวดารที่เก่าแก่สุด ถือว่ามีข้อมูลสำหรับสมัยพุกามที่แม่นยำที่สุด ตารางข้างล่างระบุวันที่ตามพงศาวดารหลัก 4 ฉบับ และวันที่ของ"มหาราชวงศ์ ฉบับหอแก้ว"ที่ยึดตามวันครองราชย์ใน ค.ศ. 1044 ซึ่งได้รับการยืนยันจากจารึกของพระเจ้าอโนรธามังช่อ
เต้นโค

เต้นโค (ประมาณ ค.ศ. 919–956) เป็นกษัตริย์แห่งอาณาจักรพุกามของพม่าในช่วงประมาณ ค.ศ. 934 ถึงประมาณ ค.ศ. 956 พงศาวดารพม่าระบุว่าเต้นโคเป็นพระราชโอรสของกษัตริย์องค์ก่อนคือซะเลงะคเว่ ต่อมาพระองค์ถูกชาวสวนญองอู้ ซอยะฮ่าน สังหารฐานขโมยแตงกวา พระองค์ทรงออกล่าสัตว์และแยกจากบริวารด้วยความอ่อนล้าและกระหายน้ำ พระราชินีรับชาวสวนขึ้นเป็นกษัตริย์ เพื่อป้องกันความไม่สงบภายในราชอาณาจักร และกลายเป็นที่รู้จักในพระนาม "พระเจ้าแตงกวา", "พระเจ้าเกษตรกร" หรือ "ตองตูจี้มี่น"
เรื่องนี้อาจจะเป็นเพียงนิทาน โดยมีฉบับอื่นอย่างน้อยสามฉบับ ได้แก่ นิทานพม่า "เจ้าหญิง Thudhammasari" ที่คล้ายคลึงกัน และอีกสองเรื่องในประวัติศาสตร์กัมพูชา เรื่องหนึ่งอยู่ในคริสต์ศตวรรษที่ 8 ส่วนอีกเรื่องอยู่ในคริสต์ศตวรรษที่ 14 พระมหากษัตริย์กัมพูชาทรงอ้างว่าสืบเชื้อสายจากคนสวน
พงศาวดารต่าง ๆ ระบุวันเวลาเกี่ยวกับพระชนม์ชีพและรัชสมัยของพระองค์ไม่ตรงกัน "Zatadawbon Yazawin" พงศาวดารที่เก่าแก่สุด ถือว่ามีข้อมูลสำหรับสมัยพุกามที่แม่นยำที่สุด ตารางข้างล่างระบุวันที่ตามพงศาวดารหลัก 4 ฉบับ และวันที่ของ"มหาราชวงศ์ ฉบับหอแก้ว"ที่ยึดตามวันครองราชย์ใน ค.ศ. 1044 ซึ่งได้รับการยืนยันจากจารึกของพระเจ้าอโนรธามังช่อ
ออลอิน

ออลอิน  เป็นศึกรายการมวยปล้ำอาชีพแบบเพย์-เพอร์-วิว(PPV) โปรโมดโดย โคดี และเดอะยังบั๊กส์ (แมทท์ และ นิก แจ็กสัน) จัดในวันที่ 1 กันยายน ค.ศ. 2018 ที่สนามเซียร์สเซ็นทรี เมืองฮอฟฟ์แมน เอสเตตส์, รัฐอิลลินอย รายการนี้ออกอากาศสดผ่านทาง PPV แบบดั้งเดิม ,Fite TV และ Honor Club และต่อมาพร้อมให้ชมผ่านทางบริการสตรีมมิ่ง NJPW World ศึกนี้รวมไปถึง Zero Hour หนึ่งชั่วโมงก่อนการแสดงที่ออกอากาศทางสถานี WGN America ศึกนี้ถูกจัดขึ้นรวมกันอย่างอิสระโดยมีนักมวยปล้ำจากสมาคม Ring of Honor (ROH), Consejo Mundial de Lucha Libre, New Japan Pro-Wrestling, Impact Wrestling, Lucha Libre AAA Worldwide, และNational Wrestling Alliance (NWA)
การผลิต.
เบื้องหลัง.
ในเดือนพฤษภาคม 2017 แฟนคลับได้ถามนักข่าวของ Wrestling Observer Newsletter เดฟ เมลต์เซอร์ ในทวิตเตอร์ ว่า ROH จะสามารถขายตั๋วได้ 10,000 ใบได้หรือไม่ ซึ่งเมลต์เซอร์ได้ตอบกลับว่า "ไม่ใช่ในเร็ว ๆ นี้" โคดี้ได้เห็นคำพูดของ เมลต์เซอร์ ว่าเป็นการท้าทายจึงตอบกลับไปว่า "ฉันจะทำการเดิมพันนั้นเดฟ" จนไอเดียนี้ได้พัฒนามาจากโชว์ของ ROH ไปจนถึงศึกที่ได้รับการสนับสนุน (ด้วยการอนุมัติอย่างเป็นทางการของ ROH) โปรโมดของโคดี และเดอะยังบั๊กส์ (แมทท์ และ นิก แจ็กสัน) ต่อมาได้มีการประกาศว่า Kenny Omega, Brandi Rhodes, และนักแสดงชาย Stephen Amell จะมาปรากฏตัวในศึกนี้ด้วย
ในวันที่ 31 ธันวาคม 2017 โคดี และเดอะยังบั๊กส์ ได้ประกาศผ่านทางยูทูบแชลแนลของเดอะยังบั๊กส์ Being The Elite ว่าพวกเขากำลังหาสถานที่ต่างๆ เพื่อจัดศึกนี้ โดยมีรายงานในภายหลังจาก Pro Wrestling Insider ว่าศึกถูกกำหนดให้จัดขึ้นในรัฐอิลลินอย ในวันที่ 10 มกราคม 2018 มีการประกาศว่าศึกนี้ จะจัดขึ้นในวันที่ 1 กันยายน ในวันที่ 5 มีนาคม สนามของศึก All In ถูกเปิดเผยว่าเป็นสนามเซียร์สเซ็นทรี ซึ่งตั้งอยู่ในย่านชานเมืองชิคาโกของเมืองฮอฟฟ์แมน เอสเตตส์, รัฐอิลลินอย ในสัปดาห์ต่อมา นักมวยปล้ำอิสระ ได้รับการประกาศในการมีส่วนร่วมในโชว์ ซึ่งรวมถึง Penta El Zero, Rey Fénix, Kazuchika Okada, Deonna Purrazzo (แม้ว่าเธอต่อมาจะถูกลบออกหลังจากเซ็นสัญญากับ WWE), Tessa Blanchard, Jay Lethal, Chelsea Green, Marty Scurll, และ "Hangman" Adam Page
จ่อย รวมมิตร

จ่อย รวมมิตร ชื่อจริง รวมมิตร คงชาตรี เป็นนักร้องเพลงลูกทุ่งชาวไทย
หรือผู้เป็นที่รู้จักในชื่อ จ่อย ไมค์ทองคำ เกิดวันที่ 4 มกราคม พ.ศ. 2509 หนุ่มลูกชาวนาจากจังหวัดสุพรรณบุรี ที่ประกอบอาชีพก่อสร้างเลี้ยงปากท้อง ได้มาร่วมประกวดร้องเพลงในรายการ "ชิงช้าสวรรค์ ไมค์ทองคำ" ซีซั่นแรก ในปี พ.ศ. 2557 จากนั้นมีการเปลี่ยนชื่อรายการเป็นไมค์ทองคำ ซึ่งเป็นรายการประกวดร้องเพลงลูกทุ่งระดับประเทศ ออกอากาศทางช่องเวิร์คพอยท์ จ่อยได้แสดงพรสวรรค์ที่มีเปี่ยมล้นเอาชนะใจกรรมการและผู้ชมจากทางบ้านทุกรอบการประกวด ได้รับเสียงโหวตจากคนไทยทั้งประเทศมาเป็นอันดับ 1 คว้าแชมป์ "ไมค์ทองคำคนแรก" ในปี พ.ศ. 2557 จากนั้นมีการเปลี่ยนชื่อรายการเป็นไมค์ทองคำ และเข้ามาเป็นศิลปินในสังกัดค่ายเพลงยุ้งข้าวเรคคอร์ด ในเครือบริษัท เวิร์คพอยท์ เอ็นเทอร์เทนเมนท์ จำกัด (มหาชน) อีกด้วย ด้วยบุคลิกหน้าตาซื่อ ๆ นิสัยซื่อ ๆ ร้องเพลงซื่อ ๆ ร้องอย่างธรรมชาติไม่ดัดจริตเสียง เป็นเอกลักษณ์ของตัวเองแบบลูกทุ่งไทยแท้ ทำให้เป็นที่ชื่นชอบของแฟน ๆ เพลง
โรเบิร์ต วาร์เรน มิลเลอร์

โรเบิร์ต วาร์เรน มิลเลอร์  เกิดเมื่อวันที่ 23 พฤษภาคม 2476 เป็นชาวสหรัฐอเมริกา เป็นบุตรชายของ อิริส วอร์เรน แอบเพลตัน มิลเลอร์ และ โซฟี จูน เขาเป็นมหาเศรษฐีอังกฤษ เขาเป็นเจ้่าของห้าง DFS Group ซึ่งเป็นห้างสรรพสินค้าขนาดใหญ่และมีสินค้าขายมากมาย เป็นที่รู้จักในแวดวงสังคมชั้นสูง บรรพบุรุษของมิลเลอร์เป็น คนอังกฤษ ในอเมริกาเหนือ ซึ่งอพยพจากการล่าอาณานิคมในสมัยของ พระเจ้าเฮนรีที่ 1 แห่งอังกฤษ พระเจ้าหลุยส์ที่ 4 แห่งฝรั่งเศส และ วิลเลียม เดอะ ไลออน กษัตริย์แห่งชาวสกอตแลนด์ แย่งอาณานิคมกัน
มิลเลอร์เข้าเรียนที่โรงเรียนบริหารธุรกิจ มหาวิทยาลัยคอร์เนล และจบการศึกษาในปี พ.ศ. 2498 โดยมีปริญญาวิทยาศาสตรบัณฑิตสาขาบริหารโรงแรม และ สาขาสังคมวรรณกรรม
บันทึกการเล่นเรือใบ.
ในเดือนตุลาคมปี 2546 เรือยอร์ชโมขัวร์ของเขา ได้สร้างสถิติโลกใหม่กลายเป็นเรือยอร์ชโมขัวร์ลำแรกที่ข้าม มหาสมุทรแอตแลนติก ภายในเจ็ดวัน ซึ่งรวมระบะทาง 525.5 ไมล์ทะเล (973.2 กิโลเมตร) โดยมี เจ้าชายเปาโลส มกุฎราชกุมารแห่งกรีซ ร่วมเสด็จพระราชดำเนินในการรล่องเรือในครั้งนี้ด้วย 
วันที่ 30 เมษายน 2548 ได้รับรางวัล Rolex ซึ่งมาจากการแล่นเรือใบของเขานั่นเอง โดนรางวัลนี้ที่จัดตั้งขึ้นโดย ชาร์ ลีบาร์ โดยใช้ระยะทางทั้งหมด 2,925 ไมล์ผ่านมหาสมุทรแอตแลนติกเหนือระหว่าง นิวยอร์ก และ อังกฤษ ในเวลา 9 วัน 15 ชั่วโมง 55 นาทีและ 23 วินาที แต่แหล่งข่าวบ่างแห่งกล่าาว่าใช้เวลา 2 วัน 12 ชั่วโมง 6 นาทีและ 56 วินาที
ธุรกิจ.
โรเบิร์ต วอร์เรน มิลเลอร์ เป็นนักธุรกิจที่มีมูลค่าทรัพย์สินกว่า 2.3 พันล้านเหรียญสหรัฐ โดยเป็นเจ้าของธุรกิจ ซึ่งเฉพาะห้าง DFS Group ก็สามารถสร้างกำไรให้เขาเดือนละหลายร้อยล้านเหรียญสหรัฐ อีกทั้งเขายังเป็นเจ้าของที่ดินที่ให้รัฐบาลเช่า กว่า 36,000 เอเคอร์ ซึ่งเก็บเอเคอร์ละ 50,000 เหรียญสหรัฐ/เดือน และเป็นเจ้าของอสังหาริมทรัพย์กว่า 1,000 โครงการใน นิวยอร์ก และยังมีหุ้นส่วนกว่า 80% ในบริษัทผลิตอุปกรณ์กีฬาซึ่งจำหน่ายให้ 16 ประเทศ ในเครือจักรภพ
กิจกรรมอื่นๆ.
มิลเลอร์ เป็นที่ปรึกษาของอธิการบดี มหาวิทยาลัยคอร์เนล
อิตส์มายไลฟ์ (เพลงทอล์กทอล์ก)

"อิตส์มายไลฟ์"  เป็นเพลงจากวงแนวนิวเวฟจากอังกฤษ ทอล์กทอล์ก แต่งโดยมาร์ก ฮอลลิส และทิมฟรีส-กรีน เป็นเพลงไตเติลแทร็กของวงจากอัลบั้มชุด 2 ออกเป็นซิงเกิลแรกของอัลบั้ม เมื่อเดือนมกราคม ค.ศ. 1984 ขึ้นอันดับ 46 ใน สหราชอาณาจักร แต่ทำอันดับได้ดีกว่าในประเทศอื่น ขึ้นอันดับ 33 ใน เยอรมนี, อันดับ 32 ในนิวซีแลนด์, อันดับ 25 ในฝรั่งเศส และอันดับ 7 ในอิตาลี เพลงยังประสบความสำเร็จในอเมริกาเหนือ เข้าในท็อป 40 ทั้งในสหรัฐ (อันดับ 31) และแคนาดา (อันดับ 30)
ซิงเกิลออกขายอีกครั้งในสหราชอาณาจักรในปี 1985 คราวนี้ไปได้เพียงอันดับ 93 อย่างไรก็ดี เพลง "อิตส์มายไลฟ์" ออกขายอีกครั้งเพื่อประชาสัมพันธ์ในอัลบั้มรวมเพลง "Natural History: The Very Best of Talk Talk" ครั้งนี้ไปได้อันดับ 13 ในสหราชอาณาจักร ถือเป็นเพลงที่ทำสถิติดีที่สุดของวงในประเทศบ้านเกิด
ชาร์ต.
<templatestyles src="Col-begin/styles.css"/>
เวอร์ชันโนเดาต์.
วงแนวสกาจากอเมริกา โนเดาต์ บันทึกเสียงเพลงนี้เพื่อประชาสัมพันธ์อัลบั้มรวมฮิตครั้งแรกของวงในชุด "The Singles 1992–2003" (2003) ด้วยที่วงห่างหายไประยะหนึ่ง ขณะที่เกว็น สเตฟานี ได้ออกผลงานอัลบั้มเดี่ยวของเธอเอง วงตัดสินใจนำเพลงมาคัฟเวอร์แทนที่จะแต่งเพลงใหม่ หลังจากวงฟังเพลงร่วมร้อยเพลงจากยุคคริสต์ทศวรรษ 1980 ได้จำกัดวงไปจนเหลือ 2 เพลงคือ "It's My Life" กับ "Don't Change" ของวงร็อกจากออสเตรเลียที่ชื่อ อินเอกซ์เซส
รายชื่อเพลงและรูปแบบ.
2-track
ซีดีซิงเกิล
ซีดีซิงเกิลสหราชอาณาจักร
UK re-issue "It's My Life" / "Bathwater" double A-side CD single
ชาร์ต.
<templatestyles src="Col-begin/styles.css"/>
วอตยูเวติงฟอร์?

"วอตยูเวติงฟอร์?"  เป็นเพลงชาวนักร้องชาวอเมริกัน เกว็น สเตฟานี จากอัลบัมเดี่ยวชุดแรก "Love. Angel. Music. Baby." (2004) แต่งโดยสเตฟานี และลินดา เพอร์รี เป็นเพลงเปิดตัวของอัลบัมและถือเป็นซิงเกิลเปิดตัวของเกว็น สเตฟานี "วอตยูเวติงฟอร์?" มีเนื้อหาเกี่ยวกับการขาดแรงบันดาลใจของสเตฟานี การกลัวที่ผลิตผลงานอัลบัม และการตอบรับความกดดันที่ส่งผลต่อค่ายเพลงของเธอ แนวเพลงหลังเป็นแนวอิเล็กโทรป็อปและยังเป็นการแนะนำนักร้องแบ็กอัป 4 คนของสเตฟานี ที่ใช้ชื่อว่า ฮาราจูกุเกิลส์ ที่มีความสำคัญในการผลิตอัลบัมชุดนี้
"วอตยูเวติงฟอร์?" เป็นซิงเกิลนำของอัลบัมของสเตฟานี เธอบอกว่า "เป็นการอธิบายในการทำงานเพลง" เพลงได้รับเสียงวิจารณ์ที่ดีจากนักวิจารณ์ โดยมักได้รับคำกล่าวว่า เป็นจุดเด่นของอัลบัม ซิงเกิลประสบความสำเร็จด้านยอดขาย ขึ้นอันดับ 1 ในออสเตรเลียและติดท็อป 10 ในอีกหลายประเทศ ได้รับการยืนยันแผ่นเสียงทองคำในสหรัฐ และได้รับการเสนอชื่อเข้าชิงรางวัลแกรมมี่ครั้งที่ 47 ในสาขา นักร้องเพลงป็อปหญิงยอดเยี่ยม เพลงยังมีหลายรีมิกซ์ และถูกนำมาทำใหม่โดยวงอินดี้ร็อก ฟรานซ์ เฟอร์ดินานด์ และมารินาแอนด์เดอะไดอะมอนส์
รายชื่อเพลง.
<templatestyles src="Col-begin/styles.css"/>
ริชเกิร์ล

"ริชเกิร์ล"  เป็นเพลงจากนักร้องและนักแต่งเพลงชาวอเมริกัน เกว็น สเตฟานี จากอัลบัมเดี่ยวชุดแรกของเธอ "Love. Angel. Music. Baby." (2004) โปรดิวซ์โดย ดร. เดร โดยได้แร็ปเปอร์ชาวอเมริกันอีฟ และเป็นการรีเมกเพลงของลูชี ลู แอนด์ มิชี วัน ในปี ค.ศ. 1993 ในเพลงชื่อเดียวกัน ซึ่งได้ดัดแปลงจากเพลงของ "Fiddler on the Roof" ที่ชื่อ "If I Were a Rich Man" สเตฟานีบอกว่าเพลงนี้เกี่ยวกับความฝันของเธอที่มีชื่อเสียงและร่ำรวยจากมุมมองตอนที่เธอยังอยู่ในออเรนจ์เคาน์ตี
เพลงนี้เป็นเพลงสุดท้ายในอัลบัม โดยออกเป็นซิงเกิลที่ 2 ของอัลบัมช่วงปลายปี 2004 ได้รับเสียงวิจารณ์จากนักวิจารณ์ผสมกัน เพลงนี้ประสบความสำเร็จด้านยอดขาย โดยติดท็อป 10 ในแทบทุกชาร์ต โดยในสหรัฐ "ริชเกิร์ล" ได้รับการยืนยันแผ่นเสียงทองคำ และได้รับการเสนอชื่อเข้าชิงรางวัลแกรมมี่ในสาขาการร่วมงานเพลงแร็ป/ร้อง ในการแจกรางวัลแกรมมี่ครั้งที่ 47
โปรเวียร์คานาโดโรกาฮ์

โปรเวียร์คานาโดโรกาฮ์ (#เปลี่ยนทาง ,) เป็นภาพยนตร์โซเวียตในปี 1971 ที่มีเนื้อเรื่องอยู้ในช่วงสงครามโลกครั้งที่สอง กำกับโดย Aleksey German นำแสดงโดย Rolan Bykov, Anatoly Solonitsyn และ Vladimir Zamansky ภาพยนตร์เรื่องนี้ได้โครงเรื่องจากเรื่องราวของพ่อของผู้กำกับ Yuri German ซึ่งบทภาพยนตร์ถูกเขียนโดย Eduard Volodarsky
"โปรเวียร์คานาโดโรกาฮ์" ถูกตรวจพิจารณาและถูกห้ามฉายในสหภาพโซเวียตเป็นเวลา 15 ปี โดยให้เหตุผลว่า ภาพยนตร์แสดงความเห็นอกเห็นใจต่อคนทรยศ หรือผู้สมรู้ร่วมคิดกับกองกำลังนาซี แต่กลายเป็นวีรบุรุษในการต่อสู้กับเยอรมันในฝั่งโซเวียต นี้เป็นการ "ต่อต้านวีรบุรุษ" ภาพของประวัติศาสตร์โซเวียตแสดงให้เห็นว่าความแตกต่างเช่น "การทรยศ" และ "วีรบุรุษ" ไม่มีความหมายที่แท้จริง ภาพยนตร์เรื่องนี้ได้เข้าฉายในปี 1987 ในช่วงนโยบายเปเรสตรอยคา ในสหภาพโซเวียต
จันทรกีรติ

จันทรกีรติ (Candrakīrti; ป. 600 –  650) เป็นนักปราชญ์ทางพุทธศาสนามหายานของนิกายมัธยมกะ และเป็นอรรถกถาจารย์ผู้อธิบายงานเขียนของพระนาคารชุน และศิษย์คนสำคัญของท่านนาคารชุน เช่น พระอารยเทวะ พระจันทรกีรติเป็นผู้เขียนปกรณ์ชื่อประสันนปทา และมาธยมกาวตาร 
ไม่มีข้อมูลเรื่องชีวิตของจันทรกีรติมากนัก แหล่งข้อมูลจากทิเบตระบุว่าท่านเกิดที่เมืองสามันตะ ทางภาคใต้ของอินเดียเป็นศิษย์ของพระกมลพุทธิ และขนบทางพุทธศาสนามหายานมักระบุว่าท่านเกี่ยวข้องกับนาลันทามหาวิหาร ซึ่งท่านอาจเป็นพระภิกษุที่นั่น
คำสอนและผลงาน.
จันทรกีรติเป็นเน้นตีความคำสอนของนิกายมาธยมกะ ด้วยวิธีการทางตรรกศาสตร์ที่เรียกว่า ปราสังคิกะ หรือการวิพากษ์ทางตรรกะแบบอนุมาน หรือสำนักวิพาษวิธี ในภาษาทิเบตเรียกว่า อูมะ เทลจูร์ (Wylie: dbu ma thal 'gyur) งานเขียนของท่านปกป้องแนวคิดของพระพุทธปาลิตต่อข้อโต้แย้งของพระภาวะวิเวก โดยวิจารณ์ฝ่ายหลังว่า ใช้ตรรกวิธีที่อนุมานโดยอัตโนมัติ นอกจากนี้ ท่านยังวิพากษ์แนวคิดของพุทธศาสนานิกายต่าง ๆ เช่น นิกายวิชญานวาท หรือนิกายโยคาจาร ท่านยังโจมตีทัศนะของสำนักของท่านทิคนาคะ นักตรรศาสตร์ชาวพุทธที่มีชื่อเสียง โดยชี้ว่าท่านทิคนาคะ พยายามจะยึดหลักญานวิทยาโดยตั้งประพจน์พื้นฐาน
ผลงานการรจนาของท่านจันทรกีรติ เช่น ประสันนปทา เป็นภาษาสันสกฤตแปลว่า บทคำที่ชัดแจ้ง เป็นอรรถาธิบายตำรามูลมาธยมกการิกา ของพระนาคารชุน และมัธยมกาวตารเป็นตำราเสริมต่อผลงานของพระนาคารชุน ในทิเบตใช้มาธยมกาวตารของท่านเป็นตำราการเรียนการสอนวิทยาลัยสงฆ์ ในวิชาว่าด้วยหลักศูนยตาและปรัชญาของนิกายมัธยมกะ
กองทัพบกนิวซีแลนด์

กองทัพบกนิวซีแลนด์ (อังกฤษ: "New Zealand Army") (เมารี: "Ngāti Tūmatauenga", "Tribe of the God of War") เป็นหน่วยงานที่รับผิดชอบต่อการปฏิบัติการทางทหารบนพื้นที่ทางบกของประเทศนิวซีแลนด์ เป็นส่วนหนึ่งของกองทัพนิวซีแลนด์ กองทัพบกนิวซีแลนด์ถือเป็นเหล่าทัพที่มีจำนวนบุคลากรประจำการจำนวนมากที่สุดในกองทัพนิวซีแลนด์
ยุทธภัณฑ์.
กองทัพบกนิวซีแลนด์ใช้อาวุธจากบริษัทผู้ผลิตอาวุธจากประเทศสหรัฐอเมริกาและสหภาพยุโรป รวมถึงจากประเทศออสเตรเลียและแคนาดา
จางเซี่ยนจง

จางเซี่ยนจง (#เปลี่ยนทาง , 18 กันยายน 1606 – 2 มกราคม 1647) สมญานาม "เสือเหลือง" ผู้นำของกบฏชาวนาจาก มณฑลส่านซี เขาพิชิต เสฉวน ใน ค.ศ. 1644 พร้อมกับตั้งตนเองเป็นกษัตริย์แห่งราชวงศ์ต้าซี เขาปกครองเสฉวนเป็นระยะเวลาสั้น ๆ และเขาถูกสังหารโดยกองทัพ แมนจู
อะทินคะยา

อะทินคะยา ([ʔəθɪ̀ɰ̃ kʰəjà]; ประมาณ ค.ศ. 1261–1310) ผู้ร่วมสถาปนาอาณาจักรมยีนไซ่ง์ ปัจจุบันคือบริเวณพม่าตอนกลาง ในฐานะผู้บัญชาการทหารสูงสุดของกองทัพหลวงอาณาจักรพุกาม พระองค์พร้อมกับพระอนุชาอีก 2 พระองค์ ราซะทินจานและพระเจ้าสีหตู ประสบความสำเร็จป้องกันพุกามพม่าตอนกลางจาก การรุกรานของมองโกลใน ค.ศ. 1287 หลังการล่มสลายของอาณาจักรพุกาม
ชีวิตช่วงต้น.
อะทินคะยาเสด็จพระราชสมภพ ป. ค.ศ. 1261 ในครอบครัวสำคัญที่มยี่นไซ่ง์ในพม่าตอนกลาง Theinkha Bo เป็นน้องชายของ"เจ้าฟ้า" (หัวหน้า) แห่งเบนนะกะ และต้องหนีหลังมีความขัดแย้งกับเขาใน ค.ศ. 1260 ข้อมูลวิชาการดั้งเดิม (สมัยอาณานิคมอังกฤษ) ระบุตัวพระราชบิดาเข้ากับชาวไทใหญ่ แต่ Michael Aung-Thwin นักประวัติศาสตร์ ปฏิเสธข้อกล่าวอ้างดังกล่าว เนื่องจากไม่มีหลักฐานทางประวัติศาสตร์ใดที่สนับสนุนข้อกล่าวอ้างดังกล่าว อย่างไรก็ตาม Theinkha Bo สมรสกับธิดาของนายธนาคารผู้มั่งคั่งที่มยีนไซ่ง์ อะทินคะยาเป็นพระราชโอรสองค์โตในบรรดาพระราชโอรสธิดาทั้งหมด 4 พระองค์ พระองค์มีพระอนุชาสององค์ คือ ราซะทินจานและสีหตู และพระขนิษฐานามละมยัต
หมายเหตุ.
<templatestyles src="Reflist/styles.css" />
เพนตากอน จูเนียร์

เพนตากอน จูเนียร์  เป็นนักมวยปล้ำสายลูชาดอร์ เอ็นมาสชาร์โด้ (นักมวยปล้ำสวมหน้ากาก) ชาวแม็กซิกันที่รู้จักกันดีในสมาคม ลูชาอันเดอร์กราวน์ (ในชื่อ เพนตากอน ดาร์ก) เป็นแชมป์โลกลูชาอันเดอร์กราวน์ 2 สมัย ,อิมแพ็ค เรสต์ลิง เป็นแชมป์โลกอิมแพ็ค 1 สมัย ,ลูชาลิเบรตริเปลอาเวิลด์ไวด์ (AAA) และ Consejo Mundial de Lucha Libre (CMLL) นอกจากนี้เขายังปล้ำแถวเม็กซิโกใน เดอะแครชลูชาลีเบร ในชื่อ Penta el 0M และในสมาคมอิสระแถวอเมริกา, ในโปรเรสต์ลิงเกร์ริลลา (PWG) เป็นแชมป์โลกแท็กทีม PWG 1 สมัย เขาเป็นนักมวยปล้ำสวมหน้ากากคนแรกที่ได้แชมป์โลกอิมแพ็ค และถือแชมป์โลกอิมแพ็คและแชมป์โลกลูชาอันเดอร์กราวน์พร้อมกัน
เพนตากอน จูเนียร์ เริ่มเป็นที่รู้จักใน AAA ในช่วงระหว่างปี 2010 และ 2017 เป็นอดีตแชมป์ลาตินอเมริกัน AAA ,แชมป์มิกซ์แทกทีม AAA ,แชมป์โลกแท็กทีม AAA และผู้ชนะในRey de Reyes ปี 2016 ในเดือนมกราคม 2017 เขาลาออกจาก AAA และประกาศไปทำงานในสมาคม เดอะแครชลูชาลีเบร และก่อตั้งกลุ่ม La Rebelión ("The Rebellion") พร้อมกับอดีตนักมวยปล้ำอื่นๆจาก AAA ในกลางปี 2018 ถูกประกาศว่า AAA และเพนตากอน จูเนียร์ ได้ตกลงที่จะทำงานร่วมกันอีกครั้ง
หมายเหตุ.
<templatestyles src="Reflist/styles.css" />
แอลเอ ไนท์

ฌอน ริกเกอร์ (Shaun Ricker; 1 พฤศจิกายน ค.ศ. 1982) เป็นนักมวยปล้ำอาชีพชาวอเมริกันที่รู้จักกันดีในชื่อ อีไล เดรก (Eli Drake) เป็นนักมวยปล้ำในอิมแพ็ก เรสต์ลิง เป็นแชมป์โลกอิมแพ็ก 1 สมัย และแชมป์โลกแท็กทีมอิมแพ็ก 1 สมัย คู่กับ สก็อตต์ สไตเนอร์ เขายังเป็นผู้ชนะกระเป๋า Feast or Fired 3 สมัย นอกจากนี้ยังปล้ำในสมาคมอิสระอีกด้วย ต่อมาได้เซ็นสัญญากับ WWE ในชื่อ แอลเอ ไนท์ (LA Knight)
อตุลเทวีแห่งแปร

อตุลเทวีแห่งแปร  เป็นพระอัครมเหสีของสีหตูแห่งแปรในช่วงคริสต์ทศวรรษ 1280 ระหว่างวาระสุดท้ายของอาณาจักรพุกาม พระนางเป็นพระขนิษฐาเพียงพระองค์เดียวของกษัตริย์อตินคายา ราซะทินจานและสีหตู ผู้ร่วมสถาปนาอาณาจักรมยีนไซง์ พระนามส่วนพระองค์ของพระนางคือ มีนละมยัต และพระนามของพระธิดาคือชินมยัตลา
พระสวามีของพระนาง สีหตู อุปราชแห่งแปรเป็นที่รู้จักในประวัติศาสตร์พม่าสำหรับการปลงพระชนม์พระบิดาของพระองค์ พระเจ้านรสีหบดี แห่งพุกามและถือโอกาสยึดครองราชบัลลังก์พุกาม แต่สีหตูสิ้นพระชนม์หลังจากนั้นไม่นานและไม่เคยกลายเป็นกษัตริย์แต่สายราชสกุลพุกามยังสืบต่อ พระนัดดา ชวาซอเก ภายหลังกลายเป็นกษัตริย์แห่งอังวะ ใน ค.ศ. 1367
อเล็กซานดรา ฟอน เฟือร์สเทนแบร์ก

อเล็กซานดรา ฟอน เฟือร์สเทนแบร์ก  เกิดเมื่อวันที่ 3 ตุลาคม พ.ศ. 2515 ณ สหรัฐ เป็นธิดาคนเล็กใน โรเบิร์ต วาร์เรน มิลเลอร์ และ มารีอา กลารา เบแซร์รา โดยเธอมีพี่น้องอีก 2 คนคือ ปีอา เก็ตตี้ และ เจ้าหญิงมารี-แชนทัล มกุฎราชกุมารีแห่งกรีซ เธอได้รับการเลี้ยงดูใน ฮ่องกง, ปารีส และ นิวยอร์ก เธอจบการศึกษาแฟชั่นและประวัติศาสตร์ศิลปะที่โรงเรียนพาร์สันส์ของการออกแบบจาก มหาวิทยาลัยบราวน์ เมื่อเรียนจบเธอทำงานให้กับ บริษัทไดแอน ฟอน เฟือร์สเทนแบร์ก ในฐานะผู้กำกับภาพ ซึ่งเป็นบริษัทของ ไดแอน ฟอน เฟือร์สเทนแบร์ก อดีตพระสัสสุ (แม่ยาย)
ใน พ.ศ. 2550 เธอได้ก่อตั้งบริษัทเครื่องเรือนร่วมสมัยในชื่อ อเล็กซานดรา ฟอน เฟือร์สเทนแบร์ก แอลแอลซี ซึ่งเป็นผู้ออกแบบเครื่องเรือนอะครีลิกสมัยใหม่
นอกจากนี้เธอยังเป็นพระมารดาทูลหัวให้กับเจ้าชายคอนสแตนติน อเล็กซิออสแห่งกรีซและเดนมาร์ก พระภาคิไนย 
สมรส.
เธอสมรสครั้งแรกกับ เจ้าชายอเล็กซานเดอร์ ฟอน เฟือร์สเทนแบร์ก เมื่อวันที่ 28 ตุลาคม พ.ศ. 2538 รับพระราชทานพระอิสริยยศและฐานันดรเป็น เฮอร์เซอรีนไฮนีส เจ้าหญิงอเล็กซานดรา ฟอน เฟือร์สเทนแบร์ก มีพระบุตร 2 พระองค์คือ
ต่อมาใน พ.ศ. 2545 ทั้งสองหย่าจากกัน เธอไม่ได้เป็นเจ้าหญิง แต่เธอมีนามเพียงอเล็กซานดรา ฟอน เฟือร์สเทนแบร์ก ต่อมาใน พ.ศ. 2558 เธอได้สมรสใหม่กับ แด็กซ์ มิลเลอร์ แต่ไม่มีบุตรร่วมกัน
ซัมซุง กาแลคซี โน้ต 9

ซัมซุง กาแลคซี โน้ต 9 (ชื่อรหัส Crown) เป็นสมาร์ตโฟนแฟบเล็ตในชุดซัมซุง กาแลคซี โน้ต เปิดตัวที่งานซัมซุงอันแพ็กด์ นครนิวยอร์ก เมื่อวันที่ 9 สิงหาคม ค.ศ. 2018 ซัมซุง กาแลคซี โน้ต 9 มาพร้อมกับระบบปฏิบัติการแอนดรอยด์ 8.1 "โอรีโอ" และซัมซุง เอกซ์พีเรียนซ์ 9.5 มีการปรับปรุงจากรุ่นก่อนบางส่วน เช่น ติดตั้งบลูทูธในปากกา S Pen ทำให้ใช้งานได้หลากหลายขึ้น, ปรับปรุงขนาดแบตเตอรีและกล้องหลังคู่สามารถปรับขนาดรูรับแสงได้
เสียงตอบรับส่วนใหญ่ชื่นชมการปรับปรุงฟีเจอร์ต่าง ๆ ของซัมซุง กาแลคซี โน้ต 9 แต่วิจารณ์ด้านราคา เช่น แมตต์ สไวเดอร์จากเว็บไซต์ "เทคเรดาร์" ที่กล่าวชมการปรับปรุงปากกา S Pen และกล้อง เช่นเดียวกับเดวิด สเนลลิงจากหนังสือพิมพ์ "เดลีเอ็กซเพรส" เคตลิน แมคแกร์รีและมาร์ก สปูนอยเออร์จากเว็บไซต์ "ทอมส์ไกด์" ให้คะแนนซัมซุง กาแลคซี โน้ต 9 8 จาก 10 คะแนน โดยชื่นชมการปรับปรุงปากกา S Pen, กล้องและแบตเตอรี แต่วิจารณ์ว่าไม่ได้มีการเปลี่ยนแปลงอย่างมีนัยสำคัญมากนักในรุ่นนี้
ฟร็องซัว ปาลูว์

ฟร็องซัว ปาลูว์  เป็นบาทหลวงชาวฝรั่งเศส ดำรงตำแหน่งผู้แทนพระสันตะปาปาประจำมิสซังตังเกี๋ยและฝูเจี้ยน และมุขนายกเกียรตินามแห่งเฮลิโอโปลิส (อียิปต์โบราณ) และผู้ร่วมก่อตั้งคณะมิสซังต่างประเทศแห่งกรุงปารีส
ประวัติ.
ฟร็องซัว ปาลูว์ เป็นชาวเมืองตูร์ (ปัจจุบันอยู่ในจังหวัดแอ็งเดรลัวร์) บิดาเป็นนักกฎหมายชื่อเอเตียน ปาลูว์ ต่อมาได้รับศีลบวชเป็นบาทหลวง ในขณะนั้นบาทหลวงอาแล็กซ็องดร์ เดอ รอด มิชชันนารีคณะเยสุอิตซึ่งทำการประกาศข่าวดีในภูมิภาคตะวันออกไกลในช่วงคริสต์ศตวรรษที่ 17 เห็นว่าควรคนพื้นเมืองบวชเป็นบาทหลวง คริสตจักรท้องถิ่นจะได้เติบโตก้าวหน้ายิ่งขึ้น จึงเดินทางไปกรุงโรม เพื่อขอให้สมเด็จพระสันตะปาปาอินโนเซนต์ที่ 10 ทรงแต่งตั้งมุขนายกผู้แทนพระสันตะปาปาไปปกครองสำนักมิสซังในภูมิภาคนั้น แต่พระสันตะปาปาไม่ทรงตอบรับ ท่านจึงเดินทางไปปารีสเพื่อหาอาสาสมัครไปทำงานแพร่ธรรมต่อ บาทหลวงฟร็องซัว ปาลูว์ และบาทหลวงปีแยร์ ล็องแบร์ เดอ ลา ม็อต อาสาทำงานนั้น ทั้งสองเดินทางไปกรุงโรม ปาลูว์ได้รับการอภิเษกเป็นมุขนายกในวันที่ 29 กรกฎาคม ค.ศ. 1658 ทรงมอบหมายให้ไปปกครองมิสซังตังเกี๋ย จึงถือว่าเหตุการณืนี้เป็นจุดเริ่มต้นของคณะมิสซังต่างประเทศแห่งกรุงปารีส ต่อมาอีญาซ กอตอล็องดี ได้เข้าร่วมพันธกิจด้วย และได้รับอภิเษกเป็นมุขนายกเช่นกัน ทั้งสามได้รับสิทธิว่าภายในกำหนดระยะเวลา 7 ปีนั้นสามารถบวชกุลบุตรพื้นเมืองที่รู้ภาษาละตินเป็นบาทหลวงได้ ทั้งสามยังได้ตั้งเซมินารีขึ้นที่กรุงปารีสเพื่ออบรมกุลบุตรชาวฝรั่งเศสไปร่วมพันธกิจนี้
มุขนายกทั้งสามพร้อมกับมิชชันนารีในคณะของตนทยอยอกเดินทางจากฝรั่งเศส คณะของพระคุณเจ้าล็องแบร์ออกเดินทางเป็นกลุ่มแรก ส่วนพระคุณเจ้าปาลูว์กับคณะรวม 7 คนขึ้นเรือที่มาร์แซย์ในวันที่ 3 มกราคม ค.ศ. 1662#เปลี่ยนทาง ไปสมทบกับคณะของพระคุณเจ้าล็องแบร์ที่กรุงศรีอยุธยาในรัชสมัยสมเด็จพระนารายณ์มหาราช ต่อมามุขนายกทั้งสองท่านร่วมกันก่อตั้งเซมินารีนักบุญยอแซฟขึ้นราว ค.ศ. 1665-1666 
การทำพันธกิจของท่านต้องประสบปัญหาอย่างมากเนื่องจากทางการโปรตุเกสถือความตกลงปาดรูอาดูที่สันตะสำนักอนุญาตให้พระมหากษัตริย์โปรตุเกสเป็นผู้ปกครองคริสตจักรท้องถิ่นในภูมิภาคตะวันออกไกลแต่ผู้เดียว จึงมองว่าพระคุณเจ้าปาลูว์ไม่มีอำนาจบริหารคริสตจักร ในปี ค.ศ. 1667 พระคุณเจ้าปาลูว์จึงต้องกลับไปยุโรปเพื่อขอให้สันตะสำนักแก้ไขข้อขัดแย้งนี้ ถึงปี ค.ศ. 1673 จึงกลับมากรุงศรีอยุธยาและได้ร่วมอภิเษกบาทหลวงหลุยส์ ลาโน เป็นมุขนายกประมุขมิสซังสยามในวันที่ 25 มีนาคม ค.ศ. 1674 ท่านยังเดินทาง จนได้รับแต่งตั้งเป็นประมุขมิสซังฝูเจี้ยนเมื่อวันที่ 15 เมษายน ค.ศ. 1680 
มรณกรรม.
พระคุณเจ้าปาลู์ถึงแก่มรณภาพที่มู่หยาง ประเทศจีน เมื่อวันที่ 29 ตุลาคม ค.ศ. 1684 สิริอายุได้ ปี ศพท่านถูกฝังที่นั่น ต่อมาจึงย้ายไปฮ่องกง
ทองมาก จันทะลือ

ทองมาก จันทะลือ ศิลปินหมอลำ ผู้ถ่ายทอดท่วงทำนองที่เป็นเอกลักษณ์ของท้องถิ่นอีสาน ปรมาจารย์ผู้มีชื่อเสียงในวงการหมอลำ ถึงขั้นที่เรียกว่า "แตกลำ" คือเป็นผู้ที่มีความสามารถในการลำกลอน ไม่ว่าจะเป็นกลอน 7 กลอน 8 หรือแม้แต่กลอน 9 ก็สามารถลำได้สดๆ ไม่มีติดขัด และที่สำคัญได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (หมอลำ) ประจำปี พ.ศ. 2529
ประวัติ.
หมอลำทองมาก จันทะลือ หรือที่คนส่วนใหญ่ในสมัยนั้นรู้จักกันในชื่อของ "หมอลำถูทา" ถึงแก่อนิจกรรม เมื่อวันที่ 17 มีนาคม พ.ศ. 2554 ด้วยโรคชรา ขณะอายุ 87 ปี (ตามอายุจริงซึ่งเกิดในปี พ.ศ. 2467 แต่แจ้งเกิดตามบัตรประชาชน ในวันที่ 6 กุมภาพันธ์ พ.ศ. 2472 ซึ่งหากนับตามบัตรประชาชน เสียชีวิตเมื่ออายุ 82 ปี) และสุดท้ายของชีวิต หมอลำถูทาคนนี้ ยังได้บริจาคร่างกายเป็นอาจารย์ใหญ่ให้กับโรงพยาบาลศรีนครินทร์ มหาวิทยาลัยขอนแก่น 
ที่มาของ "หมอลำถูทา" เนื่องจากท่านได้มีโอกาสจัดรายการวิทยุ และเป็นโฆษกผู้โฆษณายาให้กับ บริษัท โอสถสภาเต็กเฮงหยู โดยท่านได้นำเอาศิลปะหมอลำเข้าไปประยุกต์ใช้ในการโฆษณา ส่งผลให้ยอดขายของทางบริษัทเพิ่มขึ้นเป็นอย่างมาก โฆษณาทาง วิทยุชิ้นหนึ่งอันเป็นผลงานของท่านที่เป็นที่รู้จักแพร่หลาย และติดหูของชาวอีสานในยุคนั้น ได้แก่ โฆษณายาหม่องถ้วยทอง ที่มีถ้อยคำติดหูผู้ฟังทั่วไปว่า "ถูทา" จนทำให้ชาวบ้านพากันเรียกหมอลำทองมากว่า " พ่อถูทา" นับแต่นั้นมา
การศึกษา.
หมอลำทองมาก จันทะลือ จบการศึกษาในระดับชั้นประถมศึกษาปีที่ 4 ที่โรงเรียนบ้านชีท่าม่วง วัดประคู่ชำน้อย
เข้าสู่วงการ.
หมอลำทองมาก จันทะลือ เริ่มเข้าสู่วงการหมอลำเมื่ออายุ 14 ปี โดยบิดาได้พาไปสมัครเรียนหมอลำ กับพระรูปหนึ่งนามว่า พระอาจารย์อ่อน ที่วัดประดู่น้อย โดยได้เรียนรู้ทั้งด้านกลอนลำ และพระธรรมคำสอนทาง พระพุทธศาสนาอันเป็นพื้นฐานสำคัญที่หมอลำจะต้องเรียนรู้อย่างละเอียด ท่านได้ร่ำเรียนอยู่กับพระอาจารย์อ่อน อยู่เป็นเวลา 2 ปี จึงได้ลาไปศึกษาหาความรู้เพิ่มเติมกับครูหมอลำอื่นๆ อีกหลายท่าน อาทิ หมอลำคำอ้าย อาจารย์คำผาย โยมา ที่สอนให้รู้จัก การวาดลำ (คือจังหวะในการรำและฟ้อน) และแตกฉานในกลอนลำ นอกจากนั้นยังมี สิบตรีภิรมย์ อาจารย์กึม อาจารย์เคน อามาตย์บัณฑิต อาจารย์หลวย และอาจารย์บุญคา เป็นต้น ซึ่งอาจารย์แต่ละท่านล้วนมีความชำนาญในด้านต่างๆ เกี่ยวกับหมอลำที่แตกต่างกันไป ทำให้หมอลำทองมาก ได้มีโอกาสเรียนรู้ศาสตร์ของหมอลำอย่างกว้างขวางจนแตกฉาน
การเมือง.
ในด้านการเมือง ท่านเคยลงสมัครรับเลือกตั้งเป็น สมาชิกสภาผู้แทนราษฎรจังหวัดอุบลราชธานี ได้รับเลือกให้ทำหน้าที่ ส.ส. อุบลราชธานี 1 สมัย ต่อมาได้ตั้ง สมาคมหมอลำถูทาบริการ และรับงานแสดง ตลอดจนช่วยเหลืองานราชการอยู่เป็นประจำ โดยเฉพาะในงานรณรงค์ด้านสุขภาพอนามัยของประชาชน ร่วมกับ กระทรวงสาธารณสุข จึงนับได้ว่าเป็นบุคคลที่สร้างประโยชน์ต่อประเทศชาติ ด้วยการนำเอาศิลปะพื้นบ้านมารับใช้สังคม
ความภูมิใจ/รางวัลสำคัญ.
ช่วงชีวิตของหมอลำทองมาก จันทะลือ ได้รับรางวัลเกียรติคุณหลายครั้ง ซึ่งประกอบไปด้วย
ซั่มซ้ำซ้ำวันว้าวุ่น

ซั่มซ้ำซ้ำวันว้าวุ่น  เป็นภาพยนตร์ตลกสัญชาติอเมริกา สร้างขึ้นเมื่อปี ค.ศ. 2014 กำกับโดย แดน เบียร์ส นำแสดงโดย จอห์น คาร์น่า, เคที ฟินด์เลย์, เคร็ก โรเบิร์ตส์, อลัน ทูดิค หนังนี้คนแก่บอกเลยว่าไม่ให้เจอ
สีตูแห่งปีนยะ

สีตูแห่งปีนยะ ([sìθù]; บางทีรู้จักในพระนาม มยีนไซง์สีตู) ผู้สำเร็จราชการแห่งปีนยะจาก ค.ศ. 1340 ถึง 1344 เรื่องราวของพระองค์ไม่ได้บันทึกไว้ในพงศาวดาร พระองค์ปรากฎเฉพาะในศิลาจารึกยุคปีนยะในฐานะ "กษัตริย์" มยีนไซง์สีตู
ทางหลวงแผ่นดินหมายเลข 243

ทางหลวงแผ่นดินหมายเลข 243 สายหนองคาย–สะพานมิตรภาพ เริ่มจากแยกหนองคาย ทางหลวงแผ่นดินหมายเลข 212 และทางหลวงแผ่นดินหมายเลข 233 ใน อำเภอเมือง จังหวัดหนองคาย ไปทางทิศใต้ และไปสิ้นสุดที่แยกด่านสะพานมิตรภาพไทย-ลาว มีระยะทางประมาณ 2.475 กิโลเมตร
ชีนชเวแห่งพุกาม

ชีนชเวแห่งพุกาม  เป็นพระอัครมเหสีของพระเจ้านรสีหบดีของราชวงศ์พุกามของพม่า พระนางเป็นพระมารดาของพระมเหสีมิสออูแห่งพุกามและภายหลังปี้นยะ และพระอัยยิกาทางฝ่ายพระมารดา (ยาย) ของกษัตริย์อุซะนาที่ 1 แห่งปี้นยะ และพระเจ้ากะยอฉะวาที่ 1 แห่งปี้นยะ
ปีอา เก็ตตี้

ปีอา เก็ตตี้  เกิดเมื่อปี 2509 ณ สหรัฐอเมริกา เป็นธิดาคนใหญ่ใน โรเบิร์ต วาร์เรน มิลเลอร์ และ มารีอา กลารา เบแซร์รา โดยเธอมีน้องอีก 2 คนคือ เจ้าหญิงมารี-แชนทัล มกุฎราชกุมารีแห่งกรีซ และ อเล็กซานดรา ฟอน เฟือร์สเทนแบร์ก เธอใช้เวลาส่วนใหญาในฮ่องกง ต่อมาเธอเข้าเรียนในโรงเรียนในประเทศสวิตเซอร์แลนด์ หลังจากนั้นเธอได้ศึกษาประวัติศาสตร์ศิลปะที่มหาวิทยาลัยจอร์จทาวน์ เธอแต่งงานกับ คริสโตเฟอร์ เก็ตตี้ ทายาทเจ้าของธุรกิจน้ำมันรายใหญ่ในอินโดนีเชีย เมื่อปี 2535 ที่จังหวัดบาหลี โดยมีบุตร 4 คนคือ
ต่อมาทั้ง 2 ได้หย่าขาดจากกัน เมื่อหน่าขาดจากกันแล้ว เธอได้ทำงานเป็นโฆษกนิตยาสารโว้ก อิวานิตี้ ฟราย และยังมีนิตยาสารอื่นๆ ทั้งนี้เธอได้แสดงภาพยนตร์ครั้งแรกในเรื่อง China Power - Art Now After Mao ออกฉายในปี พ.ศ. 2551
ทั้งนี้เธอเป็นพระมารดาทูลหัวให้กับ เจ้าหญิงมาเรีย-โอลิมเปียแห่งกรีซและเดนมาร์ก พระภาคิไนย
อาชิกางะ โยชิอากิระ

อาชิกางะ โยชิอากิระ (4 กรกฎาคม 1330 – 28 ธันวาคม 1367) เป็นโชกุนคนที่ 2 ของรัฐบาลโชกุนอาชิกางะซึ่งดำรงตำแหน่งตั้งแต่ ค.ศ. 1358 ถึง ค.ศ. 1367 ในยุคมูโรมาจิ โยชิอากิระเป็นบุตรชายของผู้ก่อตั้งและโชกุนคนแรกของรัฐบาลโชกุนมูโรมาจิอาชิกางะ ทากาอูจิส่วนแม่ของเขาคืออากาฮาชิ โทชิ หรือที่รู้จักในชื่อโฮโจ นาริโกะ
ชื่อในวัยเด็กของเขาคือ เซ็นจูโอ (千寿王) เขาใช้เวลาในวัยเด็กของเขาในคามากูระเป็นตัวประกันของตระกูลโฮโจ ทากาอูจิบิดาของเขาเข้าร่วมกองกำลังกับจักรพรรดิโกไดโงะที่ถูกเนรเทศ จักรพรรดิโกไดโงะกบฏต่อรัฐบาลโชกุนคามากูระในการฟื้นฟูเค็มมุ โยชิอากิระช่วยนิตตะ โยชิซาดะในการโจมตีรัฐบาลโชกุนคามากูระ
ในปี ค.ศ. 1349 ความวุ่นวายภายในของรัฐบาลทำให้โยชิอากิระถูกเรียกกลับไปที่เกียวโต ซึ่งเขาพบว่าตัวเองได้รับการประกาศชื่อว่าเป็นทายาทสืบทอดตำแหน่งของทากาอูจิ เมื่อวันที่ 5 เมษายน ค.ศ. 1352 กองกำลังผู้ภักดีที่นำโดย คิตาบาตาเกะ อากิโยชิ, คูซูโนกิ มาซาโนริ และ ชิงูซะ อากิสึเนะ ได้ยึดครองเกียวโตเป็นเวลา 20 วันก่อนที่โยชิอากิระจะสามารถยึดเมืองกลับคืนมาได้ กองกำลังผู้ภักดีที่นำโดย มาซาโนริ และ ยามานะ โทกิอูจิ ยึดครองเกียวโตอีกครั้งในเดือนกรกฎาคม ค.ศ. 1353 แต่ถูกโยชิอากิระขับไล่ในเดือนสิงหาคม ในเดือนมกราคม ค.ศ. 1355 กองกำลังผู้ภักดีที่นำโดย โมโมโนอิ, ทาดาฟูยุ และ ยามานะ ได้ยึดครองเกียวโตอีกครั้ง อย่างไรก็ตาม เกียวโตถูกยึดครองอีกครั้งในวันที่ 25 เมษายนโดยกองกำลังผสมของทากาอูจิและโยชิอากิระ โยชิอากิระสืบทอดตำแหน่งต่อจากทากาอูจิบิดาของเขาในฐานะโชกุนหลังจากที่บิดาของเขาเสียชีวิตในปี ค.ศ. 1358
หมายเหตุ.
<templatestyles src="Reflist/styles.css" />
เซอร์ไวเวอร์ เดวิดปะทะโกไลแอท

เซอร์ไวเวอร์: เดวิดปะทะโกไลแอท  เป็นฤดูกาลที่ 37 ของรายการเซอร์ไวเวอร์ ถ่ายทำตั้งแต่วันที่ 29 มีนาคม ถึง 6 พฤษภาคม พ.ศ. 2561 โดยฤดูกาลนี้จะเป็นผู้เล่นหน้าใหม่ทั้งหมด 20 คน ใช้ธีมหลักของฤดูกาลนี้คือ เดวิดปะทะโกไลแอท ผู้เข้าแข่งขันจะถูกแบ่งออกเป็นสองเผ่าตามระดับของความสำเร็จในชีวิต นั่นคือ เดวิด กลุ่มคนผู้อยู่ในฐานะเป็นรองต้องเอาชนะอุปสรรคอย่างต่อเนื่อง และ โกไลแอท กลุ่มคนผู้อยู่ในฐานะที่เหนือกว่าในการใช้ชีวิต
ฤดูกาลนี้เป็นครั้งที่หกแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ และ เซอร์ไวเวอร์ โกสต์ไอแลนด์
และสำหรับรอบ 4 คนสุดท้าย ฤดูกาลนี้ยังคงใช้วิธีเดียวกับ เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ และ เซอร์ไวเวอร์ โกสต์ไอแลนด์ คือ ผู้ที่ชนะในการแข่งขันชิงสิทธิ์คุ้มกัน Final Four จะสามารถเลือกให้ผู้เข้าแข่งขันอีกหนึ่งคนเข้ารอบสุดท้ายได้ ส่วนที่เหลืออีกสองคนต้องทำการแข่งจุดไฟผู้ชนะจะได้เข้ารอบสุดท้ายส่วนคนแพ้จะถูกคัดออก
 เดวิด , วุกู สีประจำเผ่า สีส้ม
 โกไลแอท , จาบินี สีประจำเผ่า สีม่วง
 ติวา สีประจำเผ่า สีเขียว
 คาโลคาโล สีประจำเผ่า สีฟ้า
ฟุตบอลโลกหญิง 2019 รอบคัดเลือก

การแข่งขันฟุตบอลโลกหญิง 2019 รอบคัดเลือก เป็นการแข่งขันเพื่อคัดเลือกทีมชาติ 23 ทีมเพื่อเข้าแข่งขันฟุตบอลโลกหญิง 2019ที่ประเทศฝรั่งเศส โดยรวมกับทีมชาติฝรั่งเศสที่เข้ารอบโดยอัตโนมัติในฐานะเจ้าภาพเป็น 24 ทีม ซึ่งจะถือเป็นการแข่งขันฟุตบอลโลกหญิงครั้งที่ 8 นับตั้งแต่เริ่มการแข่งขันครั้งแรกในปี 1991 ซึ่งจะเป็นครั้งที่สามที่การแข่งขันจัดขึ้นในยุโรป ต่อจากปี 1995 ซึ่งจัดที่ประเทศสวีเดนและปี 2011 ซึ่งจัดที่ประเทศเยอรมนี โดยจำนวนทีมในแต่ละทวีปที่มีสิทธิ์เข้าแข่งขันรอบสุดท้ายยังคงใช้ตามรอบคัดเลือกครั้งก่อนหน้านี้ เพียงแต่สิทธิ์ในฐานะเจ้าภาพโอนจากคอนคาแคฟในครั้งที่แล้ว (แคนาดา) ไปเป็นยูฟ่า (ฝรั่งเศส) โดยจำนวนทีมในแต่ละทวีปที่มีสิทธิ์เข้าแข่งขันรอบสุดท้ายเป็นดังนี้
กระบวนการคัดเลือก.
การแข่งขันรอบคัดเลือกเริ่มต้นเมื่อวันที่ 3 เมษายน ค.ศ. 2017 และคาดว่าจะสิ้นสุดในวันที่ 1 ธันวาคม ค.ศ. 2018 โดยมีทีมชาติที่เข้าร่วมแข่งขันในรอบคัดเลือกทั้งหมด 143 ทีมไม่รวมทีมชาติฝรั่งเศสที่เข้ารอบอัตโนมัติในฐานะเจ้าภาพ
<templatestyles src="การอ้างอิง/styles.css"/>[1]ไม่รวมอิเควทอเรียลกินีที่ถูกตัดสิทธิ์เข้าร่วมแข่งขันฟุตบอลโลกหญิงรอบสุดท้าย แต่ยังคงเข้าร่วมแข่งขันแอฟริกาวีเมนคัพออฟเนชันส์ได้
<templatestyles src="การอ้างอิง/styles.css"/>[2]ไม่รวมกัวเดอลุปและมาร์ตีนิกที่เป็นสมาชิกของคอนคาแคฟแต่ไม่ได้เป็นสมาชิกฟีฟ่า และไม่มีสิทธิ์เข้าแข่งขันฟุตบอลโลก
<templatestyles src="การอ้างอิง/styles.css"/>[3]ทีมอันดับที่ 4 ของโซนอเมริกาเหนือและทีมอันดับที่ 3 ของโซนอเมริกาใต้ต้องแข่งขันกันในรอบเพลย์ออฟในเดือนพฤศจิกายน 2018
รอบคัดเลือกในแต่ละทวีป.
เอเอฟซี (เอเชีย).
เช่นเดียวกับการแข่งขันครั้งก่อนหน้านี้ การแข่งขันฟุตบอลหญิงเอเชียนคัพจะถือเป็นการแข่งขันรอบคัดเลือกสำหรับฟุตบอลโลกหญิงในโซนเอเชียด้วย โดยการแข่งขันแบ่งออกเป็นสองรอบ ได้แก่
รอบคัดเลือก.
ทีมที่ผ่านเข้ารอบสุดท้ายของฟุตบอลหญิงเอเชียนคัพได้แก่ ฟิลิปปินส์ (ในฐานะรองชนะเลิศ เนื่องจากทีมชนะเลิศคือจอร์แดนซึ่งผ่านเข้ารอบในฐานะเจ้าภาพ) เกาหลีใต้ ไทย และเวียดนาม
รอบสุดท้าย.
กลุ่มเอ
กลุ่มบี
รอบแพ้คัดออก
<section begin=Knockout stage />
<section end=Knockout stage />
จีน ไทย ออสเตรเลีย ญี่ปุ่น และเกาหลีใต้ผ่านเข้าสู่ฟุตบอลโลกหญิงรอบสุดท้าย
คาเนะ ทานากะ

คาเนะ ทานากะ (; โรมาจิ: "Kane Tanaka"; 2 มกราคม ค.ศ. 1903 – 19 เมษายน ค.ศ. 2022) เป็นอดีตอภิศตวรรษิกชนชาวญี่ปุ่น เคยเป็นผู้ยังที่มีชีวิตที่อายุยืนที่สุดของโลกซึ่งได้รับการตรวจสอบแล้วหลังจากการเสียชีวิตของชิโยะ มิยาโกะ ในวันที่ 22 กรกฎาคม ค.ศ. 2018 
ประวัติ.
คาเนะ ทานากะ เกิดเมื่อวันศุกร์ที่ 2 มกราคม ค.ศ. 1903 (นับปีแบบใหม่ของประเทศไทยตรงกับ พ.ศ. 2446) ในหมู่บ้านวาจิโระ (ปัจจุบันคือเมืองฟูกูโอกะ) จังหวัดฟูกูโอกะ ประเทศญี่ปุ่น ทางตอนใต้ของเกาะคีวชู ทานากะคลอดก่อนกำหนดและดื่มนมจากผู้หญิงที่ไม่ใช่แม่ของเธอ ในช่วงสงครามโลกครั้งที่สอง เธอทำงานที่ร้านขายเค้กข้าวกับฮิเดโอะผู้เป็นสามีของเธอ หลังจากฮิเดโอะกับลูกชายของเธอเสียชีวิตในระหว่างสงคราม เธอยังคงทำงานอยู่ในร้าน ก่อนที่จะเกษียณเมื่ออายุ 63 ปี ในคริสต์ทศวรรษ 1970 เธอไปเยือนสหรัฐ ที่ซึ่งเธอมีหลานสาวและหลานชายหลายคน
ตอนอายุ 103 ปี ทานากะได้รับการวินิจฉัยว่าเป็นมะเร็งลำไส้ใหญ่และรอดชีวิตมาได้ เมื่ออายุได้ 107 ปี ลูกชายของเธอเขียนหนังสือเกี่ยวกับเธอ ซึ่งกล่าวถึงชีวิตและอายุขัยของเธอโดยใช้ชื่อ "ในช่วงเวลาที่ดีและไม่ดี, อายุ 107 ปี" ("In Good and Bad Times, 107 Years Old") ในระหว่างการให้สัมภาษณ์กับทีเอ็นซี จากสำนักข่าวโทรทัศน์ประเทศญี่ปุ่นที่บ้านพักคนชราของเธอ เธอกล่าวว่า "ตั้งแต่ฉันมาที่นี่ ฉันไม่มีทางเลือกอื่นนอกจากทำงานหนัก ฉันจะทำให้ดีที่สุด!" เธอได้รับการสัมภาษณ์โดยเคบีซี ในเดือนกันยายน ค.ศ. 2017 (พ.ศ. 2560) เมื่อเธออายุได้ 114 ปี ในช่วงเวลาแห่งการเสียชีวิตของชิโยะ มิยาโกะ ทานากะอาศัยอยู่ในบ้านพักคนชรา ที่เขตฮิงาชิ นครฟูกูโอกะ จังหวัดฟูกูโอกะ เธอยังคงมีสุขภาพที่ดีและใช้เวลาของเธอด้วยการเล่นเกมกระดานโอเทลโล่ และเดินเล่นระยะสั้น ๆ ในโถงทางเดินของสถานที่ดังกล่าว งานอดิเรกของเธอ ได้แก่ การเขียนอักษรวิจิตรและการคำนวณ เธอเปิดเผยว่า ถึงการนอนหลับและความหวังเป็นความลับของเธอสำหรับการมีอายุยืนยาว เธอบอกว่าเธออยากจะมีชีวิตอีก 5 ปี
ทานากะได้ให้เครดิตอาหารการกิน เช่น ข้าว, ปลาเล็ก และซุป เช่นเดียวกับการดื่มน้ำมาก ๆ เธอบอกว่าเธอได้ปฏิบัติตามโภชนาการดังกล่าวตั้งแต่เธออายุประมาณ 112 ปี เธอยังให้เครดิตความอยากอาหารที่ทำให้แข็งแรงและขนมหวานที่เธอชื่นชอบ รวมถึงกาแฟกระป๋องวันละสามกระป๋อง, โซดา และเครื่องดื่มโภชนาการที่หลากหลาย เธอยังเน้นว่าครอบครัวมีความหมายกับทุกสิ่งทุกอย่าง และการนอนหลับสนิทเป็นความลับอายุยืนที่เธอชื่นชอบ ส่วนแกรี ฟูนาโกชิ ซึ่งเป็นหลานชายของเธอ ได้กล่าวผ่านหนังสือพิมพ์"แซนดีเอโกอันยัน-ทริบูน" ว่า ยายเขาเชื่อว่าการมีอายุยืนยาว คือความศรัทธาในพระเจ้า
ในวันที่ 9 มีนาคม ค.ศ. 2019 (พ.ศ. 2562) ทานากะได้รับการยอมรับว่าเป็นบุคคลที่มีอายุยืนที่สุดที่ยังมีชีวิตอยู่โดยบันทึกสถิติโลกกินเนสส์
ในวันอังคารที่ 19 เมษายน ค.ศ. 2022 (พ.ศ. 2565) คาเนะ ทานากะ เสียชีวิตในเมืองฟูกูโอกะ การเสียชีวิตของเธอได้รับการยืนยันและประกาศอย่างเป็นทางการในวันที่ 25 เมษายน ค.ศ. 2022 (พ.ศ. 2565)
สนามฟุตบอลคาชิมะ

สนามฟุตบอลคาชิมะ  เป็นสนามกีฬาฟุตบอลของจังหวัดอิบารากิ ประเทศญี่ปุ่น ตั้งอยู่ที่นครคาชิมะ เป็นสนามเหย้าของสโมสรคาชิมะแอนต์เลอส์ ในการแข่งขันฟุตบอลโลก 2002 ที่ประเทศญี่ปุ่นและเกาหลีใต้ร่วมกันเป็นเจ้าภาพ ก็ได้ใช้สนามแห่งนี้ร่วมกับสนามอื่น ๆ ด้วย
ฟุตบอลโลก 2002.
การแข่งขันฟุตบอลโลก 2002 รอบสุดท้ายที่ใช้สนามคาชิมะ
ไมเคิล วิลเลียมส์

ไมเคิล เลียวนาร์ต วิลเลียมส์  เกิดเมื่อวันที่ 9 กรกฎาคม 2478 ณ ลิเวอร์พูล ประเทศอังกฤษ เป็นนักแสดงมากฝีมือ ส่วนใหญ่จะแสดงละครเวทีและภาพยนตร์เป็นหลัก ซึ่งอาชีพก่อนเขาจะเข้าวงการนั้น เขาเป็นนายหน้าขายประกัน ภาพยนตร์เรื่องแรกของเขาปรากฏตัวในปี พ.ศ. 2505 และเขาก็ได้ปรากฏตัวทางโทรทัศน์บ่อยครั้ง (ในละครเรื่อง เอลิซาเบ เดอ อาร์) และในภาพยนตร์อังกฤษเช่น อูดอาร์ต เรต้า ในปี 2526 และ เฮนรี่ที่ 5 จอมราชันย์ ในปี 2532 แต่ในสมัยวัยหนุ่มเขามีหน้าตาหล่อเหลาเป็นอย่างมาก จนทำให้เขาได้เล่นหนังในเรื่อง Benefit of the Doub ผลประโยชน์และความสงสัย ในปี 2510 โดยมี ปีเตอร์ ไวท์เฮด เป็นผู้กำกับ และยังมีผลงานมากมาย อาทิ สารคดีปีเตอร์ บรู๊ค เป็นต้น และในสารคดีบีบีซีนั้น เขาเป็นผู้ให้เสียงพากษ์เชอร์ล็อก โฮมส์ 
ด้านขีวิตส่วนตัว เขาได้แต่งงานกับ จูดี้ เดนช์ นักแสดงมากฝีมือหญิงของอังกฤษ เมื่อวันที่ 5 กุมภาพันธ์ 2514 มีลูกสาวด้วยกัน 1 คนคือ
และหลังจากแต่งงาน เขาทั้ง 2 ได้แสดงภาพยนตร์เรื่องแรกร่วมกันคือ เดอะ ดัชเชสแห่งมัลฟิลด์ ซึ่งเป็นผลงานดัดแปลงจากนวนิยายเรื่องดังของ จอห์น เว็บสเตอร์
เขาเสียชีวิตเมื่อวันที่ 11 มกราคม 2544 จากมะเร็งปอด สิริอายุ 65 ปี ซึ่งก่อนหน้าเขาจะเสียชีวิตนั้น เขาถูกแต่งตั้งให้เป็น อัศวินแห่งเกรกอรี จาก สมเด็จพระสันตะปาปาจอห์น ปอลที่ 2 ในฐานะที่เชาช่วยดูแลและบริจาคเงินให้กับคนโรมันคาทอลิกในประเทศอังกฤษ
ไคโก

ไครเร กอร์เวลล์-ดาชล์  หรือที่รู้จักกันดีในนามของ ไคโก้ เป็นดีเจ ,โปรดิวเซอร์เพลง ,นักดนตรี และนักประพันธ์เพลง ชาวนอร์เวย์
เขาได้รับความสนใจจากต่างชาติ ด้วยการเรียบเรียงเพลง "I See Fire" โดย Ed Sheeran โดยมียอดการเล่นเพลง 55 ล้านครั้งในSoundCloud และยอดวิว 65 ล้านวิวในยูทูบและซิงเกิลของเขา "Firestone" มียอดวิวมากกว่า 500 ล้านวิวบนยูทูบ พร้อมกับยอดสตรีมมิ่งเพิ่มเติมอีก 560 ล้านครั้ง ในSpotifyเพลงทั้งหมดของ Kygo ได้มียอดวิวรวมทั้งหมดใน SoundCloud และ YouTube มาแล้วกว่า 2.5 พันล้านวิว
ผลงานอัลบั้ม.
สตูดิโออัลบั้ม
รายชื่อสนามฟุตบอลในประเทศไทย

นี่คือ รายชื่อสนามฟุตบอลในประเทศไทย ที่มีความจุมากกว่า 5,000 ที่นั่งเป็นต้นไป สโมสรที่แข่งขันในระดับที่ 1-3 (ไทยลีกถึงไทยลีก 3) ของระบบลีกฟุตบอลไทยและใช้สนามดังกล่าวในฤดูกาล 2565–66 จะแสดงในคอลัมน์ "ผู้ใช้งานหลัก" ในขณะที่สโมสรที่เคยใช้งานสนามในอดีตเพื่อแข่งขันในระดับที่ 1-3 ไม่ว่าจะยังคงแข่งในฤดูกาล 2565–66 หรือไม่ก็ตามจะแสดงในคอลัมน์ "ผู้ใช้งานในอดีต"
สนามในปัจจุบัน.
สนามที่กำลังก่อสร้าง.
<templatestyles src="Reflist/styles.css" />
เพียท์

เพียท์ (PIAT, ย่อคำมาจาก Projector, Infantry, Anti Tank) เอ็มเค 1 เป็นอาวุธต่อสู้รถถังขนาดแบกพกพาของอังกฤษที่ถูกพัฒนาขึ้นในช่วงสงครามโลกครั้งที่สอง เพียท์ได้ถูกออกแบบในปี ค.ศ. 1942 เพื่อตอบรับต่อความต้องการของกองทัพอังกฤษสำหรับการใช้อาวุธต่อสู้รถถังที่มีประสิทธภาพมากขึ้นและเข้าประจำการในปี ค.ศ. 1943
ดิไอคอนิคส์

ดิไอคอนิคส์ (The IIconics) ชื่อเดิม ดิไอคอนิคดูโอ (The Iconic Duo) เป็นทีมนักมวยปล้ำฝ่ายอธรรมที่เซ็นสัญญากับ WWE ประกอบไปด้วย Billie Kay และ Peyton Royce และยังเป็นแชมป์แท็กทีมหญิง WWEร่วมกัน
ฟินตี วิลเลียมส์

ทารา เครสสิต้า ฟรานเซส วิลเลียมส์ หรือ ฟินตี้ วิลเลียมส์  เกิดเมื่อวันที่ 24 กันยายน 2515 ณ ลอนดอน ประเทศอังกฤษ เป็นบุตรสาวเพียงคนเดียวของนักแสดงมากฝีมือ จูดี้ เดนช์ และ ไมเคิล วิลเลียมส์ เธอเข้าเรียนในโรงเรียนฝึกสอนการแสดงและภาษา และเรียนจบในปี 2534 ซึ่งเธอมักจะปรากฏตัวพร้อมกับ จูดี้ เดนช์ มารดา และเธอมักจะแสดงละคร ภาพยนตร์ที่มารดาของเธอแสดงด้วย โดยภาพยนตร์เรื่องแรกของเธอคือ When Time Goes By เมื่อเวลาผ่านไป ที่ออกฉายใรปี 2535 ต่อมาเธอเป็นที่รู้จักในฐานะนักแสดงซีรีส์เรื่อง Born and Bred เกิดและเติบโต และเป็นนักพกาษ์ในการ์ตูนที่โด่งดัง นั่นคือ Angelina Ballerina หนูสีชมพูกับการเต้นระบำ นอกจากนี้ในด้านละครเวที เธอได้ทำงานในฐานะมือโปรโดยมี ริชาร์ด แฮร์ริส เป็นผู้ฝึกสอน 
ด้านชีวิตส่วนตัวของเธอนั้น เธอมีบุตรชาย 1 คน คือ ซัม วิลเลียมส์ เกิดเมื่อวันที่ 6 มิถุนายน 2540 โดยเธอได้บอกกับมารดาว่า เธอได้ตั้งท้องและไม่กี่วันหลังจากนั้น เธอก็คลอด
ข้าวทิพย์ ธิดาดิน

ข้าวทิพย์ ธิดาดิน นักร้องเพลงลูกทุ่งหญิง สังกัดค่าย แกรมมี่โกลด์ ในเครือ จีเอ็มเอ็ม แกรมมี่ หนึ่งในนักร้องกลุ่ม น้องใหม่ไต่ดาว โครงการ 1 รวมดาวที่ราบสูง เธออยู่ในวงการบันเทิงมาแล้ว 17 ปี เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง สาว ม.ปลายยังอายฮัก, อ้ายอย่าเว้าเล่น, สาวหมอลำส่ำน้อย, อยู่กับเขาเหงาด้วยหรือ, OK. บ่อ้าย, ไม่ได้หมดรักแต่หัวใจหมดแรง ฯลฯ
ประวัติ.
ข้าวทิพย์ ธิดาดิน มีชื่อจริงว่า ธิดาดิน หินอ่อน ชื่อเล่น ข้าวทิพย์ เกิดวันที่ 16 สิงหาคม 2532 ที่จังหวัดอำนาจเจริญ เป็นบุตรของนายวินัย หินอ่อน และนางลำเพา หินอ่อน จบชั้นประถมศึกษาจากโรงเรียนบ้านสมสะอาดเนินกุง ชั้นระดับมัธยมจากโรงเรียนนาเวียงจุลดิศวิทยา ตำบลนาเวียง อำเภอเสนางคนิคม จังหวัดอำนาจเจริญ เข้าวงการมาด้วยการประกวด น้องใหม่ไต่ดาว โครงการ1 รวมดาวที่ราบสูง ร้องมา แล้วออกอัลบั้ม น้องใหม่ไต่ดาว โครงการ1 รวมดาวที่ราบสูง และ อัลบั้ม สาวหมอลำส่ำน้อย
ข้าวทิพย์ ชื่นชอบและหลงใหลในเสน่ห์ของผ้าไทย จึงเริ่มทำธุรกิจเล็กๆเกี่ยวกับผ้าไหมและผ้าฝ้าย อีกด้วย
ผลงานเพลง.
เพลงที่ร่วมร้องกับศิลปินอื่น.
เพลงที่ข้าวทิพย์ ธิดาดินได้มีส่วนร่วมในการการร้อง
ผลงาน.
 ออนไลน์
การทุจริตในประเทศมาเลเซีย

จากการสำรวจสาธารณะในประเทศมาเลเซียโดยองค์กรเพื่อความโปร่งใสนานาชาติใน ค.ศ. 2013 ครัวเรือนที่สำรวจส่วนใหญ่รับรู้ว่าพรรคการเมืองของมาเลเซียมีการฉ้อราษฎร์บังหลวง หนึ่งในสี่ของครัวเรือนที่ถูกสำรวจมองว่าความพยายามของรัฐบาลในการต่อสู้กับการทุจริตนั้นไม่มีประสิทธิภาพ การฉ้อราษฎร์บังหลวงในประเทศมาเลเซียโดยทั่วไปเกี่ยวข้องกับความสัมพันธ์ทางการเมืองที่ยังคงมีบทบาทสำคัญในผลลัพธ์ของการประกวดราคาสาธารณะ
บรรดาผู้บริหารธุรกิจที่ได้รับการสำรวจในรายงานระดับความสามารถในการแข่งขันของโลกของสภาเศรษฐกิจโลก ค.ศ. 2013–2014 เปิดเผยว่าพฤติกรรมที่ผิดจรรยาบรรณของบริษัทต่าง ๆ ก่อให้เกิดข้อเสียเปรียบในการดำเนินธุรกิจในประเทศมาเลเซีย โดยบางครั้ง จะมีการมอบสัญญากับรัฐบาลให้แก่บริษัทที่มีความสัมพันธ์กันดี และนโยบายในการมอบรางวัลโครงการโครงสร้างพื้นฐานขนาดใหญ่ให้แก่บริษัทภูมิบุตรที่ได้รับการคัดเลือกโดยไม่มีการประกวดราคาแบบเปิดยังคงมีอยู่
ส่วนในเดือนกุมภาพันธ์ ค.ศ. 2016 มาเลเซียได้ปรากฏใน"ไทม์แมกกาซีน"โดยมีความโดดเด่นอย่างน่าสงสัยในการเป็นหนึ่งในห้าประเทศที่ถูกเน้นเรื่องอื้อฉาวเกี่ยวกับการฉ้อราษฎร์บังหลวง นิตยสารดังกล่าวเน้นไปที่เรื่องอื้อฉาวเบอร์ฮัดการพัฒนา 1มาเลเซีย (1MDB) และกการฉ้อราษฎร์บังหลวงของนายกรัฐมนตรี นาจิบ ราซัก
เมื่อวันที่ 28 กรกฎาคม ค.ศ. 2020 นาจิบถูกศาลสูงมาเลเซียตัดสินลงโทษในข้อหาการใช้อำนาจหน้าที่โดยมิชอบ, การฟอกเงิน และความผิดทางอาญาฐานละเมิดทรัสต์จำนวนเจ็ดกระทง ซึ่งเกี่ยวข้องกับเรื่องอื้อฉาวเบอร์ฮัดการพัฒนา 1มาเลเซีย โดยเขาถูกตัดสินจำคุก 12 ปี และปรับ 210 ล้านริงกิตมาเลเซีย
สหพันธ์ฟุตบอลจอร์เจีย

สหพันธ์ฟุตบอลจอร์เจีย (GFF) (:) ก่อตั้งขึ้นใน ค.ศ. 1936 โดยเคยเป็นส่วนหนึ่งของสหพันธ์ฟุตบอลสหภาพโซเวียตระหว่าง ค.ศ. 1936–1989 และได้กลายเป็นสหพันธ์ฟุตบอลจอร์เจียที่เป็นเอกราชในวันที่ 15 กุมภาพันธ์ ค.ศ. 1990 สหพันธ์เป็นองค์การที่บริหารฟุตบอลในประเทศจอร์เจีย โดยทำหน้าที่ควบคุมการแข่งขันฟุตบอลลีก, ฟุตบอลถ้วย และฟุตบอลทีมชาติ สำนักงานใหญ่ของสหพันธ์ตั้งอยู่ที่ทบิลีซี